text:
Mu gihe abakobwa 15 bazatorwamo Nyampinga w’u Rwanda 2017 bari mu mwiherero mu karere ka Bugesera bahabwa amabwiriza no kwigishwa indangagaciro na kirazira, mu byo aba bakobwa bamaze gutahurwaho ni uko bikundira imibyinire igezweho kurusha iya Kinyarwanda.
Mu gihe abakobwa 15 bazatorwamo Nyampinga w’u Rwanda 2017 bari mu mwiherero mu karere ka Bugesera bahabwa amabwiriza no kwigishwa indangagaciro na kirazira, mu byo aba bakobwa bamaze gutahurwaho ni uko bikundira imibyinire igezweho kurusha iya Kinyarwanda.
Mu mwiherero urimo kubera i Nyamata mu karere ka Bugesera aba bakobwa uko ari 15 nyuma yo kwigishwa indangagaciro zikwiye kuranga umunyarwandakazi, bahabwa umwanya wo kwidagadura uko buri wese abyifuza,ariko igitangaje ni uko abazi kubyina ibyino za Kinyarwanda ari mbarwa, ahubwo ugasanga bararikiye imibyinire twakwita ko ari iya kizungu(Moderne).
- Abahatanira ikamba rya Nyampinga 2017
Ubwo itangazamakuru ryabasuraga aho bari mu mwiherero ryagerageje kuvugana na bamwe muri aba bakobwa ngo hamenyekane impamvu benshi batikoza iby’umuco nyarwanda ahubwo ugasanga banyotewe n’imibyinire ikunze kugaragara ahantu hatandukanye higanjemo mu tubari, utubyiniro n’ahandi maze umwe muri bo witwa Kalimpinya Queen avuga ko ahanini ari uko bamwe mu miryango baturukamo idafata umwanya ngo ibakangurire iby’umuco gakondo.
- Kalimpinya Queen uvuga ko abakunda imbyino z’amahanga kurusha gakondo bituruka muri imwe mu miryango
Ati”Mbona impamvu akenshi ari uko tutabikundishwa cyangwa se bigaterwa n’umuryango umuntu avukamo,gusa nanone hari abatajya mu itorero ngo babashe kwigishwa umuco no gukunda iby’iwacu.”
Steven Mutangana ni umuyobozi w’umuco muri Minispoc, avuga ko kuba urubyiruko rukunda imbyino zo hanze kurusha gakondo atabibonamo ikibazo, ahubwo akaboneraho kubasaba ko aho bakura izo ndirimbo z’amahanga ariho bakagombye gukura n’iza gakondo.
- Steven Mutangana Boshya yagizwe Umuyobozi w’Ishami rishinzwe guteza imbere Umuco muri Minisiteri y’Umuco na Siporo
Yagize ati”Mu bitaramo bitegurwa hirya no hino buriya mu ndirimbo haba harimo ubutumwa ariko niyo tubyina haba hatambuka ubutumwa bujyanye n’umuco wa Kinyarwanda, nabasaba ko abari mu kigero cy’urubyiruko bakunda iby’iwabo ariko bihereye mu miryango.”
Aba bakobwa uko ari 15 berekeje muri ‘Boot camp’ muri Golden Tulip Hotel, taliki 12 Gashyantare nibwo bagiye muri uyu mwiherero bakazahava ku wa 24 z’uku kwezi, hanyuma kuri 25/02/2017 akaba aribwo hateganyijwe umuhango mukuru (Grand Finale), aho nyampinga w’u Rwanda 2017 azarara amenyekanye muri iryo joro, ibirori bizabera mu ihema rya Camp Kigali.
Ndacyayisenga Fred


c: text/html

text:
ISOMO RYA MBERE
Isomo ryo mu ibaruwa yandikiwe Abahebureyi (Heb 10, 19-25)
Bavandimwe, 19dufite ubwizere buhagije bwo kuzataha mu ngoro ntagatifu, tubikesheje amaraso ya Kristu. 20Yaduhangiye inzira nshya kandi nyabuzima ihinguranya umubambiko, ari byo kuvuga umubiri we. 21Tukaba ubu dufite Umuherezagitambo uhebuje uyobora inzu y’Imana. 22Nitumwegerane rero umutima ugororotse n’ukwemera guhamye, dufite umutima wakijijwe inkeke yose y’icyaha n’umubiri wuhagijwe amazi asukuye. 23Nitwikomezemo amizero yacu tudacogora, kuko Uwatugiriye amasezerano ari indahemuka. 24Bamwe bajye bita ku bandi, duterana umwete mu rukundo no mu bikorwa byiza. 25Ntitukihunze amakoraniro yacu nk’uko bamwe babigizemo akamenyero; ahubwo niturusheho guterana inkunga, cyane cyane ndetse ubwo mubona ko umunsi wa Nyagasani wegereje.
ZABURI (Zab 24 (23),1-2, 3-4ab,5-6)
Inyik/ Dore imbaga itabarika y’abagushakashaka!
Isi ni iy’Uhoraho, hamwe n’ibiyirimo,
Yose ni iye, hamwe n’ibituyeho byose.
Ni we wayitendetse hejuru y’inyanja,
Anayitereka hejuru y’inzuzi ubutayegayega.
Ni nde uzazamuka ku musozi w’Uhoraho,
Maze agahagarara ahantu he hatagatifu?
Ni ufite ibiganza bidacumura n’umutima usukuye,
ntararikire na busa ibintu by’ amahomvu.
Uwo azabona umugisha w’Uhoraho,
n’ubutungane bukomoka ku Mana umukiza we.
Bene abo ni bo bagize ubwoko bw’abamushaka,
bagashakashaka uruhanga rwawe, Mana ya Yakobo.
IBANGONDIRIMBO RIBANZIRIZA IVANJILI (Zab 119 (118),105)
Alleluya Alleluya.
Nyagasani, Ijambo ryawe rimurikira intambwe zanjye,
rikaboneshereza inzira zanjye.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk4,21-25)
Muri icyo gihe, Yezu yongera kubwira abigishwa be uyu mugani ati 21«Harya bazanira itara kugira ngo baryubikeho icyibo, cyangwa ngo barishyire munsi y’urutara? Si ukugira ngo rishyirwe ku gitereko cyaryo? 22Koko rero, nta cyahishwe kitazahishurwa, nta n’ibanga rizahera ritamenyekanye! 23Ufite amatwi yo kumva, niyumve!» 24Arongera aravuga ati«Mwitondere ibyo mwumva. 19ipimisho muzageresha ni cyo namwe muzagererwamo, ndetse muzarengerezwaho. 25Kuko ufite byinshi azongererwa, naho ufite bike na byo akazabyakwa.»

robotstxt: allowed

filter: keep


text:
GUKURIKIRA INZIRA Y’AGAKIZA
Gutangira biroroha iteka ariko ntabwo byoroha kurangiza, kubera ko mu gutangira gusa umuntu aba atarahura n’ibimuhinyuza imbere ye. Ikibazo si ugutangira ahubwo nuko umuntu arangiza urugendo. Benshi baratangiye ariko ntibabasha kurangizza.abantu nkaba Dema bavugwaho na Pawulo mu bandi batashoboye kurangiza urugendo bari biyemejemo.Nubwo Imana itari yateguye kutarangiza uru rugendo rw’agakiza, nahacu ho kwihangana tukita kw’iherezo kuruta itangiriro.
2 Timoteyo 4:10; “ Dema yaransigiriye kuko akunze iby’iki gihe cya none, ajya i Tesalonike. Kiresikenti na we yagiye i Galatiya, naho Tito yagiye i Dalumatiya. ”
Abantu benshi birengagiza mbere yuko batangira nuko buri rugendo na buri kwiyemeza bikeneye gutegurwa kandi no kwitega icyo wahura nacyo cyose mu nzira yurwo rugendo.Ntidukwiye gukurikira Kristo gutyo gusa kubera ko abandi, kubera umuntu runaka cyangwa kubera ikindi icyo aricyo cyose atari ukubera Yesu Kristo ubwe.
Luka 14:28-31; …“Ni nde muri mwe ushaka kubaka inzu y’amatafari ndende, utabanza kwicara akabara umubare w’impiya zayubaka, ngo amenye yuko afite izikwiriye kuyuzuza…?
Mbere yo gufata icyemezo cyo gukurikira Yesu, ugomba kwicara nkabara ingaruka nicyo bizansaba bibe inyungu cyangwa ibihombo.Kubera ko kugira ngo umuntu abashe kuragwa amasezerano muri Kristo, hari intambwara nyinshi kandi nta buryo yazihunga.
Abaheburayo 2:1; “ Ni cyo gituma dukwiriye kurushaho kugira umwete wo kwita ku byo twumvise, kugira ngo tudatembanwa tukabivamo. ”
N’ibiki twumvise ?Twumvise ubutumwa bwiza bwa Yesu Kristo; twumvise ko Yesu Kristo ariryo Zina ryonyine dukirizwamo; wumvise ko isi yaciriweho iteka kandi ko nabayikunda nta bugingo bw’iteka bafite muri bo, gutyo gutyo.
Ukwiye komatana naya magambo yose kandi ntutane nayo ; ushyire mu bikorwa amagambo wumvise ayo yagujaye ibyiringiro bidakoza isoni, uburenganzira, umunezero mu buzima bwa buri munsi, kw’ishuri, mu kazi, mu muryango nahandi.Aya niyo magambo usanga muri bibiliya.
Ntutangire kugoreka no guhindura ukuri kwa bibiliya ugendeye kw’irari ry’isi ya none.Ukwiriye kuba umwana w’Imana aho waba uri hose n’igihe icyo aricyo cyose , mu bihe byiza cyangwa bibi.menya kandi ukomere kuri Yesu Kristo, waguhamagaye akagutoranya mu mbaga y’abanyabyaha.Ukurikire inzira y’agakiza kandi uzasarura imbuto z’ubugingo buhoraho n’ingororano itangirika y’Imana isumbabyose.
Editor


text:
Uburyo bwihuse bwo gukurikirana amakuru yo muri buri karere k'u Rwanda
Muzatubarize,abahagarariye Akarere Kamuhanga Munteko Ishingamategeko Impamvu Batagirigihe Cyokuza Kuganiriza,twebwe Abaturage Bahagarariye Mbese Tubaheruka Badusaba,amajwi Ariko Nyuma Yokubatora Ntituzi,ibyobiberamo Munteko,ibyifuzo Byacu Abaturage nibamanuke Tuganire Tubahe Ibitekerezo Byacu Nibibazo Byacu,murakoze.
Turabashimira,amakuru Mutugezaho,muzambarize,abayobozi,bakarere Kamuhanga Impamvu Batageza Umuriro Mukagari Ka Remera,kd Indi Mirenge Ikikije Akokagari Ifite Umuriro Urugero Umurenge Wa Mushishiro Nyarusange Kabacuzi Twebwe Nkabaturage Icyodushaka Nibaduhe Taransiformateur Ubundi Twebwe Nkabaturage Ba Remera,cyanecyane Umudugudu Wamuhanga Tuzikorera Ibisigaye,murakoze.
Igihe bazafotorera indangamuntu nshya?
Mumbarize Nambaje, yanyirukanye mu kazi binyuranye namategeko ndabatsinda none aho kuyishyura ayo natsindiye birirwa bajurira.
ntabwo arigitekerezo ahubwo nikibazo mutubarize abayobozi bakuru bakarere ka burera twakoreshejwe data collection muri roda ariko tubwirwa ko amafranga tuzayahabwa igikorwa nyirizina kikirangira arko kugeza ubu batubwira ko tutazayahabwa kumpamvu zuko bitakozwe neza kandi izo data bagiye kuzikoresha muri data entry mutubarize rwose kuko turumva ari ukuturimanganya batubabarire batubere imfura nkabayobozi batuyoboye.murakoze
Muraho, ariko kuki nta updates z’amakuru aba avugwa mukarere ka Bugesera hano hagahoraho amakuru amaze nk’amezi icumi!! iyi mikorere nayo turayinenga pe. Gusa Nyakubahwa adufashe ikibazo cy’icuraburindi rikiri mumurenge wa Musenyi cyane akagali ka Rulindo bakibona aho bacanye amashanyarazi bo bakibaza niba Atari abanyarwanda pe!! turababaye rwose.
Muraho barimu beza mudahwema kudutarira amakuru ya burikare kose k’u rwanda, Mwatubari mayr wa karere ka kicukiro igituma batadukore umuhanda uva bwerankori ugana miduha ahubwo bakarenga bagakora iyo muri karitsiye zose za gikondo wo bagasa nabawirengagije.
Mujyemunyohereza Amakuruyomukarere Kaburera
MWIRIWE MUTUBARIZE Mukarerekaburera MUMURENGEWAKIVUYE MPAMVUKI? BATAGABWESORA ABATISHOBOYE
akwiye kubireka
Mukarere ka nyagatare
umurenge wakiyombe akagari ka karambo umudugudu wa NKANA hari umugabo wananiranye ucuruza ibiyobya bwenge. Dore ko nabayobozi ntacyo bamuvugaho kandi akaba uturembeje. uwo mugabo BAMWITA BAKESIGA.
Muduhe ubufasha Bwihuse.
Mutubarize impamvu mu Karere kanyamasheke hari abantu batahawe amafaranga yibyangijwe na Ewsa kandi bamwe barayahawe abandi bakaguma mugihirahiro cyane cyane mu murenge wa Bushenge?
MUKARERE,KANYABIHU,HAINKURU,IVUGAKO,INKA,ZAGIRINKA,ABAYOBOZI,BIMIDUGUDU,BAHA,ATURAGE,INKA,BAMANZAKUBAKA,IBIHUMBI,ICUMI
Mutubarize ababishinzwe impanvubataduhumuriro hano murimununi
Umuhandawo ???kandi mi dimare ahahora.murakoze
claude wa rwimiyaga aracyakina muri sunrise?
ndabon arbyiza mukarere ark
umugande tyazo-kibogora-kabuga,ibyawo byarayoberanye,abacuruzi bo mu gacentre ka tyazo baheze mugihirahiro.
Umuhada Byumba Gatuna Urakenewe Mutwarange
uwo Mugabo ahanwe
hashize imyaka itarimicye ubuyobozi bwakarere ka huye batubeye umuriro mumurenjye wa Rusatira akagari ka Gafumba nanubu ntawoturabona
murakoze mubeho kumakuru yamesi
dukeneye amakuru yibiyaga bigari


text:
INKURU YA 98
Ku musozi wa Elayono
UYU ni Yesu uri ku Musozi wa Elayono. Aba bagabo bari kumwe na we ni intumwa ze. Ni ba bavandimwe bombi Andereya na Petero, na ba bavandimwe bombi Yakobo na Yohana. Hirya kure urahabona urusengero rw’Imana rw’i Yerusalemu.
Hari hashize iminsi ibiri Yesu yinjiye muri Yerusalemu yicaye ku cyana cy’indogobe. Ubu hari ku wa Kabiri. Kuri uwo munsi mu gitondo, Yesu yari mu rusengero. Abatambyi bari bagerageje kumufata ngo bamwice. Ariko barabitinye kuko rubanda bamukundaga.
Yesu yabwiye abo bayobozi b’idini ati ‘mwa nzoka mwe, mwa bana b’inzoka mwe!’ Yavuze ko Imana yari kubahanira ibibi byose bari barakoze. Hanyuma, Yesu yagiye ku Musozi wa Elayono, nuko izi ntumwa enye zitangira kumubaza ibibazo. Uzi se ibyo zirimo zimubaza?
Izo ntumwa zarimo zimubaza iby’igihe kizaza. Zari zizi ko Yesu yari kuzavanaho ububi bwose ku isi. Ariko zashakaga kumenya igihe ibyo byari kuzaberaho. Ni ryari Yesu yari kuzagaruka gutegeka ari Umwami?
Yesu yari azi ko abigishwa be bo ku isi batari gushobora kumubona igihe yari kuba agarutse. Ni ukubera ko yari kuba ari mu ijuru, bityo bakaba batari gushobora kumubona. Ni cyo cyatumye Yesu ababwira bimwe mu bintu byari kuzaba ku isi igihe yari kuba ategeka ari Umwami mu ijuru. Ibyo bintu ni ibihe?
Yesu yavuze ko hari kuzabaho intambara zikomeye, abantu benshi bakarwara kandi bagasonza, ubugizi bwa nabi bukarushaho kwiyongera, kandi hakabaho imitingito y’isi ikomeye. Yesu yanavuze ko ubutumwa bwiza ku byerekeye Ubwami bw’Imana bwari kubwirizwa ku isi hose. Ese twaba twarabonye ibyo bintu biba muri iki gihe? Yego rwose! Bityo rero, dushobora kwiringira ko ubu Yesu ategeka mu ijuru. Vuba aha, azavanaho ububi bwose ku isi.


text:
Mbabarira Anastase, Umuyobozi ushinzwe ubuhinzi muri ako Karere, avuga ko nubwo nta kigereranyo kizwi, ariko bigaragara ko urubyiruko rugenda biguruntege mu buhinzi.
Agira ati ʺNta mibare ifatika ihari ariko biragaragara aho tunyura hose ko urubyiruko rutitabira ubuhinzi cyane , kandi si uko rufite ibindi rukora. Birasaba uruhare rwa buri wese kurushishikariza kwitabira ubuhinzi bwa kijyambere kuko butanga inyungu."
Mu cyumweru gishize, itsinda ry’abadepite rihagarariwe na Hon. Musabyimana Samuel, ryagiriye urugendo rw’iminsi 10 muri aka karere mu rwego rwo kureba aho kageze mu bikorwa by’iterambere. Gusa Hon.Musabyimana nawe yagaragaje izi mpungenge.
Ati ʺBigaragara ko urubyiruko ruritabira ibikorwa by’ubuhinzi cyane, kandi bizwi ko muri aka gace hera ikawa cyane, igihingwa tuzi ko gifitiye akamaro abayihinga. Birasaba rero kongera ubukangurambaga narwo rukagaragara muri ibi bikorwa.ʺ
Urubyiruko rwo ruvuga ko kutitabira ubuhinzi biterwa n’impamvu zitandukanye zirimo n’amikoro, nk’uko bivugwa na Murindabigwi Charles.
Ati ʺSi ukwanga ubuhinzi, ahubwo ni ukubura ubushobozi, nko kuba abenshi tutagira ubutaka bwo guhingaho, kuko usanga ari ubw’ababyeyi kandi nabo bakoresha.ʺ
Mukamurera Angelique nawe ati: ʺNtiwakora ubuhinzi bwa kijyambere utatse inguzanyo, ariko nk’urubyiruko nta ngwate tuba dufite.ʺ
Minisiteri y’Ubuhinzi n’Ubworozi (MINAGRI) igaragaza ko kugeza ubu, ubuhinzi bwihariye 31% by’ubukungu bw’igihugu. Nubwo itagaragaza ikigereranyo cy’urubyiruko, igaragaza kandi ko 75% by’Abanyarwanda batunzwe n’ubuhinzi, muri bo 52% akaba ari abagore.
Ibitekerezo ( 2 )
HA! NANJYE NDI URUBYIRUKO . SI UKUBESHYA IBURA RY’UBUTAKA N’IGISHORO BIRAHANGAYIKISHIJE NO MURI RWAMAGANA PE!
urubyiruko rwa karongi biragoye ko rwakora ubuhinzi.ubutaka bwaho busaba input nyinshi zirenze ubushobozi bwabo


text:
Isengesho ni iki? Igisubizo cyihuse kuri iki kibazo ni: Isengesho ni ukuvugana n'Imana. Isengesho ritandukanye no gutekereza cyane (Meditating). Ni ikiganiro kiba hagati y'umuntu n'Imana yamuremye. Isengesho ni yo nzira ya mbere Abizera bahawe yo kumenyesha Imana amarangamutima yabo no kubaho mu busabane bweruye hagati yabo n'Imana.
Isengesho rishobora kumvikana kimwe n'uko rishobora gukorwa bucece. Rishobora gukorwa hagati y'umuntu umwe n'Imaba, cyangwa hagati y'abantu benshi (group) icyarimwe n'Imana. Isengesho ryiza hari ibintu 3 by'ingenzi rigomba kuba ryujuje:
1. Buri sengesho ryose ritegerezwa gukorwa mu kwizera. (Yakobo 1:6 Ariko rero, asabe yizeye ari ntacyo ashidikanya, kuko ushidikanya ameze nk'umuraba wo mu nyanja, ujyanwa n'umuyaga ushushubikanwa. Umeze atyo, ye kwibwira ko azagira icyo ahabwa n'Umwami Imana).
2. Buri sengesho ryose rigomba gukorwa mu izina rya Yesu (Yohana 16:23 ..... Ni ukuri ni ukuri, ndababwira ukuri yuko icyo muzasaba Data cyose mu izina ryanjye azakibaha.)
3. Ukubaho k'Umwuka Wera n'imbaraga ze (Abaroma 8:26 Uko ni ko n'Umwuka Wera adufasha mu ntege nke zacu kuko tutazi uko dukwiriye gusenga, ariko Umwuka ubwe ni we udusabira aniha iminiho itavugwa.)
4. Gusengera mu bushake bw'Imana (1 Yohana 5:14 "Kandi iki ni cyo kidutera gutinyuka imbere ye: ni uko atwumva iyo dusabye ikintu nk'uko ashaka"
5. Gusengera mu ijambo ry'Imana (Ntukirirwe wirushya usengera ikintu Imana yarangije kubuza mu ijambo ryayo)
Tugendeye kuri ibyo bisobanuro byo hejuru, umuntu yatanga incamake y'igisobanuro cy'isengesho: Ni ubusabane mu kuvugana n'Imana nka Data, bukozwe mu izina rya Yesu nk'Umwana, tubifashijwemo n'umufasha twahawe ari we Mwuka Wera.
Bibiriya ishishikariza abera gusenga kuko Imana izi neza ko bidufitiye umumaro. "1 Abatesaloniki 5:17 Musenge ubudasiba." Abafilipi 4:6 "Ntimukagire icyo mwiganyira, ahubwo ibyo mushaka byose bimenywe n'Imana mubisabiye, mubyingingiye, mushima". Ni byo, Imana yifuza ko tuganira na yo kuri buri cyose: Si ibigoye gusa, si ugusenga kuko uguwe nabi gusa, si no gusenga kuko wishimye gusa, ni buri gihe, kuri buri kintu cyose. Umunsi wose twakagombye kuguma mu busabane n'Imana. Bamwe baribaza bati "Ese ibyo birashoboka?" Yego birashoboka, kuko ni ngombwa gutandukanya "gusenga" no "kuba mu mwuka w'ubusabane".
Isengesho, ni yo nzira Umwizera aganiriramo n'Imana. Gusenga si igusaba gusa, dusenga kugirango tunaramye Imana, tuyihimbaze, tuyibwire uburyo tuyikunda. Dusenga kugirango twishimire mu kubaho kwayo kandi tuyimenyeshe iby'ubuzima bwacu. Dusenga kugirango tuyigishe inama kandi tuyisabe ubwenge. Imana inezezwa cyane n'ubu busabane hamwe n'abana bayo, kimwe n'uko natwe tunezezwa no gusabana n'abana bacu.
igihe dusenga, tumenyesha Imana ibyo twifuza kubona biba mu buzima bwacu. Gusa, usenga wese agomba kwibuka iri jambo: "Ntibibe uko njyewe nshaka, ahubwo uko wowe ushaka". Kirazira rwose gusenga dusunitswee n'irari ryacu: Aho ntituzasubizwa. (Yakobo 4:3 "Murasabwa ntimuhabwe kuko musaba nabi mushaka kubyayisha irari ryanyu ribi")
Dusoza, twababwira ko Bibiriya irimo ingero nyinshi z'amasengesho akwiriye. Inzu y'Imana ni inzu yo gusengeramo (Mariko 11:7) kandi abana b'Imana bagomba kuba abantu basenga.
Imana ibahe umugisha


text:
IGICE CYA 16
‘Kora Ibyo Gukiranuka’ Ugendana n’Imana
1-3. (a) Kuki turimo Yehova umwenda? (b) Ni iki Umukiza wacu wuje urukundo adusaba?
TEKEREZA igihe waba waheze mu bwato burimo burohama. Mu gihe wari wihebye wumva ko nta byiringiro byo kurokoka, haje umuntu wo kugutabara maze aragukurura akugeza ahantu hari umutekano. Mbega ukuntu wakwiruhutsa igihe uwaje kugutabara yaba amaze kukuvana muri ako kaga maze akakubwira ati “ubu nta cyo ukibaye”! Mbese, ntiwakumva ubereyemo umwenda uwo muntu? Rwose, ni we waba ukesha ubuzima.
2 Mu buryo runaka, ibyo biragaragaza ibyo Yehova yadukoreye. Mu by’ukuri, tumufitiye umwenda. N’ubundi kandi, yatanze incungu yatumye tugobotorwa mu bubata bw’icyaha n’urupfu. Twumva dufite umutekano iyo tumenye ko tubabarirwa ibyaha byacu mu gihe twizeye icyo gitambo cy’agaciro kenshi, kandi tukagira icyizere cyo kuzabaho mu gihe kizaza cy’iteka (1 Yohana 1:7; 4:9). Nk’uko twabibonye mu Gice cya 14, incungu ni ikimenyetso gihebuje cy’urukundo rwa Yehova n’ubutabera bwe. Ni gute twagombye kubyitabira?
3 Birakwiriye ko dusuzuma icyo Umukiza wacu wuje urukundo ubwe adusaba. Binyuriye ku muhanuzi Mika, Yehova yagize ati “yewe mwana w’umuntu we, yakweretse icyiza icyo ari cyo. Icyo Uwiteka agushakaho ni iki? Ni ugukora ibyo gukiranuka, no gukunda kubabarira, no kugendana n’Imana yawe wicisha bugufi” (Mika 6:8). Zirikana ko kimwe mu bintu Yehova adusaba, ari “ugukora ibyo gukiranuka.” Ni mu buhe buryo dushobora kubikora?
Kurikira Ibyo “Gukiranuka”
4. Tuzi dute ko Yehova atwitegaho ko tubaho mu buryo buhuje n’amahame ye akiranuka?
4 Yehova atwitegaho ko tubaho mu buryo buhuje n’amahame ye agenga icyiza n’ikibi. Kubera ko amahame ye arangwa n’ubutabera kandi agakiranuka, dukurikira ubutabera no gukiranuka iyo twemeye kuyoborwa na we. Muri Yesaya 1:17 hagira hati “mwige gukora neza, mushake imanza zitabera.” Ijambo ry’Imana ridutera inkunga yo ‘gushaka gukiranuka’ (Zefaniya 2:3). Nanone, ridusaba ‘kwambara umuntu mushya, waremewe ibyo gukiranuka’ (Abefeso 4:24). Gukiranuka nyakuri
5, 6. (a) Kuki kubaho mu buryo buhuje n’amahame ya Yehova atari umutwaro? (b) Ni gute Bibiliya igaragaza ko gukurikira ibyo gukiranuka ari ibintu bikomeza gukorwa?
5 Mbese, kubaho mu buryo buhuje n’amahame akiranuka ya Yehova ni umutwaro kuri twe? Oya rwose! Umutima wareherejwe kuri Yehova ntubona ko ibyo asaba ari umutwaro. Kubera ko dukunda Imana yacu kandi tugakunda imico yayo, twifuza kubaho mu buryo buyishimisha (1 Yohana 5:3). Wibuke ko Yehova “akunda ibyo gukiranuka” (Zaburi 11:7). Niba mu by’ukuri twifuza kwigana ubutabera bw’Imana, cyangwa gukiranuka, tugomba kwihingamo gukunda ibyo Yehova akunda no kwanga ibyo yanga.
6 Ku bantu badatunganye, gukurikira ibyo gukiranuka si ibintu byoroshye. Tugomba kwiyambura umuntu wa kera n’imirimo ye irangwa no gukora ibyaha maze tukambara umushya. Bibiliya ivuga ko umuntu mushya ‘[agenda] ahindurwa mushya’ binyuriye ku bumenyi nyakuri (Abakolosayi 3:9, 10). Amagambo yo mu rurimi rw’umwimerere yahinduwemo ‘[agenda] ahindurwa mushya,’ agaragaza ko kwambara umuntu mushya ari ibintu bikomeza gukorwa, bisaba imihati ihoraho. Uko twaba tugerageza gukora ibyiza twivuye inyuma dute, hari igihe kamere yacu ibogamira ku gukora ibyaha idutera gucumura mu bitekerezo, mu magambo cyangwa mu bikorwa.
7. Ni gute twagombye kubona inzitizi zitubuza gukurikira ibyo gukiranuka?
7 Ni gute twagombye kubona inzitizi zitubuza gukurikira ibyo gukiranuka? Birumvikana ko tutifuza kuba twapfobya uburemere bw’icyaha. Nanone kandi, ntitwagombye na rimwe gucogora, twumva ko intege nke zacu zituma tuba abantu badakwiriye gukorera Yehova. Imana yacu y’inyambabazi yateganyije uburyo bwo gutuma abantu bihannye by’ukuri bongera kwemerwa na yo. Zirikana amagambo atanga icyizere y’intumwa Yohana agira ati “mbandikiriye ibyo, kugira ngo mudakora icyaha.” Hanyuma ariko, mu buryo buhuje n’ukuri, yongeyeho ati “icyakora, nihagira umuntu ukora icyaha [bitewe na kamere yo kudatungana twarazwe], dufite Umurengezi kuri Data wa twese, ni we Yesu Kristo” (1 Yohana 2:1). Ni koko, Yehova yatanze igitambo cy’incungu cya Yesu kugira ngo tubashe kumukorera mu buryo yemera, nubwo dufite kamere ibogamira ku gukora ibyaha. Mbese, ibyo ntibidusunikira kwifuza gukora uko dushoboye kose kugira ngo dushimishe Yehova?
Ubutumwa Bwiza n’Ubutabera bw’Imana
8, 9. Ni gute gutangaza ubutumwa bwiza bigaragaza ubutabera bwa Yehova?
8 Mu by’ukuri, dushobora gukora ibyo gukiranuka
9 Yehova ntazazana imperuka y’iyi gahunda mbi abantu batabanje kuburirwa. Mu buhanuzi bwa Yesu buhereranye n’ibintu byari kubaho mu gihe cy’imperuka, yaravuze ati “ubutumwa bwiza bukwiriye kubanza kumara kwamamazwa mu mahanga yose” (Mariko 13:10; Matayo 24:3). Kuba harakoreshejwe ijambo “kubanza,” byumvikanisha ko hari ibindi bintu bizakurikiraho nyuma y’uko umurimo wo kubwiriza ku isi hose uzaba umaze kurangira. Ibyo bizaba bikubiyemo umubabaro ukomeye wahanuwe, uzaba ugaragaza ko ababi bagiye kurimbuka kandi ukazategurira inzira isi nshya ikiranuka (Matayo 24:14, 21, 22). Mu by’ukuri, nta muntu n’umwe ushobora kuzihandagaza ngo ashinje Yehova avuga ko arenganyije ababi. Binyuriye ku muburo utangwa, aha bene abo bantu uburyo buhagije bwo guhindura inzira zabo bityo bakazarokoka irimbuka.
10, 11. Ni mu buhe buryo kuba twifatanya mu murimo wo kubwiriza ubutumwa bwiza bigaragaza ubutabera bw’Imana?
10 Ni mu buhe buryo umurimo dukora wo kubwiriza ubutumwa bwiza ugaragaza ubutabera bw’Imana? Mbere na mbere, ni ibintu bikwiriye rwose ko dukora uko dushoboye kose kugira ngo dufashe abandi kuzabona agakiza. Reka twongere turebe rwa rugero rwo kurokorwa ugakurwa mu bwato burimo burohama. Igihe waba umaze kugera mu bwato burokora utagize icyo uba, nta gushidikanya ko wakwifuza kurohora abandi baba barohamye mu mazi. Mu buryo nk’ubwo, dufitiye umwenda abantu bakirwana n’“amazi” y’iyi si mbi. Ni iby’ukuri ko abantu benshi banga ubutumwa tubagezaho. Ariko igihe cyose Yehova agikomeje kwihangana, dufite inshingano yo gutuma babona uburyo bwo ‘kwihana,’ bityo bakaba mu bazabona agakiza.
11 Mu kubwiriza ubutumwa bwiza abantu bose duhuye na bo, tuba tugaragaje ubutabera mu bundi buryo bw’ingenzi cyane: tuba tugaragaje ko tutarobanura abantu ku butoni. Wibuke ko “Imana itarobanura ku butoni, ahubwo mu mahanga yose ūyubaha agakora ibyo gukiranuka, iramwemera” (Ibyakozwe 10:34, 35). Niba dushaka kwigana ubutabera bwayo, ntitugomba kugirira abantu urwikekwe. Ahubwo, twagombye kubwira abandi ubutumwa bwiza tutitaye ku bwoko bwabo, inzego zabo z’imibereho cyangwa imimerere yabo y’iby’ubukungu. Bityo, tuzaha abantu bose bazadutega amatwi uburyo bwo kumva no kwitabira ubutumwa bwiza.
Uko Dufata Abandi
12, 13. (a) Kuki tutagombye kwihutira gucira abandi urubanza? (b) Inama Yesu yatanze yo ‘kudacira abandi urubanza’ no ‘kutabatsindisha’ isobanura iki? (Reba nanone ibisobanuro ahagana hasi ku ipaji.)
12 Dushobora nanone gukora ibyo gukiranuka dufata abandi nk’uko Yehova adufata. Biratworohera cyane gucira abandi imanza, tukanenga amakosa yabo kandi tugashidikanya ku mpamvu ziba zibateye gukora ikintu runaka. Ariko se, ni nde muri twe wakwifuza ko Yehova agenzura mu buryo butarangwa n’imbabazi impamvu ziba ziduteye gukora ikintu runaka cyangwa intege nke zacu? Uko si ko Yehova atugenzereza. Umwanditsi wa Zaburi yaravuze ati “Uwiteka, wagumya kwibuka ibyo dukiranirwa, Mwami, ni nde wazahagarara adatsinzwe?” (Zaburi 130:3). Mbese, ntidushimira ku bwo kuba Imana yacu ikiranuka kandi igira imbabazi ihitamo kutibanda ku makosa yacu (Zaburi 103: 8-10)? Ku bw’ibyo se, ni gute twagombye gufata abandi?
13 Niba dusobanukiwe agaciro k’ubutabera bw’Imana burangwa n’imbabazi, ntituzihutira gucira abandi imanza mu bintu mu by’ukuri bitatureba cyangwa bidafite agaciro. Mu Kibwiriza cya Yesu cyo ku Musozi, yatanze umuburo agira ati “ntimugacire abandi urubanza mu mitima yanyu, kugira ngo namwe mutazarucirwa” (Matayo 7:1). Dukurikije inkuru ya Luka, Yesu yongeyeho ati “ntimugatsindishe namwe mutazatsindishwa” * (Luka 6:37). Yesu yagaragaje ko yari azi ko abantu badatunganye bagira kamere yo gushaka gucira abandi urubanza. Buri wese mu bari bamuteze amatwi wari ufite ingeso yo gucira abandi urubanza abigiranye ubukana, yagombaga kubireka.
14. Kuki tugomba kureka ‘gucira abandi urubanza’?
14 Kuki tugomba kureka ‘gucira abandi urubanza’? Impamvu imwe ni uko tutabifitiye uburenganzira. Umwigishwa Yakobo yaratwibukije ati ‘utegeka agaca imanza, ni umwe wenyine’
15. Ni ayahe magambo n’ibikorwa bidafite umwanya mu basenga Imana, kandi kuki?
15 Bite se ku bihereranye no gucira urubanza abagize umuryango wacu? Ikibabaje ni uko muri iyi si ya none, gucirana imanza mu buryo bwo gukagatiza cyane ubisanga ahantu hagombye kurangwa amahoro, ni ukuvuga mu muryango. Ni ibisanzwe kumva ibihereranye n’abagabo, abagore cyangwa ababyeyi bakoresha amagambo yuzuye ibitutsi bababaza abagize imiryango yabo, babatuka cyangwa bakabakubita. Amagambo arangwa n’ubugome, amagambo asesereza n’ibintu byo kubabaza abandi mu buryo bw’umubiri, ntibifite umwanya mu basenga Imana (Abefeso 4:29, 31; 5:33; 6:4). Inama Yesu yatanze yo ‘kudacira abandi urubanza’ no ‘kutabatsindisha’ ntireka gushyirwa mu bikorwa iyo turi mu rugo. Wibuke ko gukora ibyo gukiranuka hakubiyemo no gufata abandi nk’uko Yehova adufata. Kandi Imana yacu ntiyigera ikagatiza cyangwa ngo igaragaze ubugome mu mishyikirano igirana natwe. Ahubwo, igirira “imbabazi nyinshi” abayikunda (Yakobo 5:11). Mbega urugero ruhebuje twagombye kwigana!
Abasaza Bakurikiza ‘Ubutabera’
16, 17. (a) Ni iki Yehova yitega ku basaza? (b) Ni iki kigomba gukorwa mu gihe umunyabyaha ananiwe kugaragaza ko yicujije nta buryarya, kandi kuki?
16 Twese dufite inshingano yo gukora ibihuje n’ubutabera, ariko abasaza bo mu itorero rya Gikristo ni bo cyane cyane bafite inshingano yihariye mu bihereranye n’ibyo. Zirikana amagambo y’ubuhanuzi yanditswe na Yesaya avuga ibihereranye n’“abatware,” cyangwa abasaza, amagambo agira ati “dore hazima umwami utegekesha gukiranuka, kandi abatware be bazatwaza imanza zitabera” (Yesaya 32:1). Ni koko, Yehova aba yiteze ko abasaza bakora ibihuje n’ubutabera. Ni gute bashobora kubikora?
17 Abo bagabo bujuje ibisabwa mu buryo bw’umwuka, bazi neza ko ubutabera cyangwa gukiranuka, bisaba ko itorero rikomeza kuba ritanduye mu bihereranye n’umuco no mu buryo bw’umwuka. Rimwe na rimwe, abasaza baba bagomba gusuzuma imanza zihereranye n’amakosa akomeye aba yakozwe. Mu gihe bazisuzuma, bibuka ko ubutabera bw’Imana bwishimira kugira imbabazi mu gihe cyose byaba bishoboka. Bityo, bagerageza gufasha umunyabyaha kugira ngo yihane. Ariko se, byagenda bite mu gihe uwo munyabyaha yaba ananiwe kugaragaza ko yicujije nta buryarya, nubwo haba hakozwe iyo mihati yose kugira ngo bamufashe? Mu buryo buhuje n’ubutabera nyakuri, Ijambo rya Yehova rivuga ko hagomba gufatwa ingamba zitajenjetse rigira riti “mukure uwo munyabyaha muri mwe.” Ibyo bisobanura ko agomba gucibwa mu itorero (1 Abakorinto 5:11-13; 2 Yohana 9-11). Abasaza bababazwa no gufata ingamba nk’izo, ariko bazirikana ko biba ari ngombwa kugira ngo itorero rikomeze kuba ritanduye, haba mu bihereranye n’umuco no mu buryo bw’umwuka. No muri icyo gihe ariko, baba biringiye ko umunsi umwe uwo munyabyaha azagarura umutima maze akagaruka mu itorero.
18. Ni iki abasaza bazirikana iyo baha abandi inama ishingiye kuri Bibiliya?
18 Gukora ibihuje n’ubutabera binakubiyemo gutanga inama zishingiye kuri Bibiliya mu gihe bibaye ngombwa. Birumvikana ko abasaza batagerageza gushaka amakosa ku bandi. Nta n’ubwo bashishikazwa no guhora bakosora abandi. Ariko mugenzi wabo bahuje ukwizera ashobora ‘kwadukwaho n’icyaha.’ Kwibuka ko ubutabera bw’Imana butarangwa n’ubugome kandi ko buhora bwishyira mu mwanya w’abandi bizatuma abasaza bagerageza ‘kugaruza uwo muntu umwuka w’ubugwaneza’ (Abagalatiya 6:1). Ku bw’ibyo, abasaza ntibagomba gutonganya uwakosheje cyangwa ngo bamubwire amagambo amubabaza. Ahubwo, inama bazaba batanze mu buryo bwuje urukundo izatera inkunga uwo bayihaye. N’igihe abasaza bacyashye umuntu mu buryo butaziguye
19. Ni iyihe myanzuro abasaza baba bagomba gufata, kandi se, ni iki bagomba gushingiraho mu gufata bene iyo myanzuro?
19 Akenshi, abasaza baba bagomba gufata imyanzuro igira ingaruka kuri bagenzi babo bahuje ukwizera. Urugero, rimwe na rimwe abasaza barahura kugira ngo bemeze niba hari abandi bavandimwe mu itorero bujuje ibisabwa bakwiriye kuba abasaza cyangwa abakozi b’imirimo. Abasaza bazi akamaro ko kutarobanura ku butoni. Bareka ibyo Imana isaba ko abo bantu baba bujuje kugira ngo bashyirweho bikaba ari byo bibayobora mu gufata imyanzuro, batishingikirije ku byiyumvo byabo. Muri ubwo buryo, baba ‘badaciye urw’umwe, cyangwa ngo bace urwa kibera.’
20, 21. (a) Ni iki abasaza bihatira kuba cyo, kandi kuki? (b) Ni iki abasaza bashobora gukora kugira ngo bafashe “ubugingo bwihebye”?
20 Hari ubundi buryo abasaza bakoramo ibihuje n’ubutabera bw’Imana. Igihe Yesaya yari amaze guhanura ko abasaza bari gukurikiza ‘ubutabera,’ yakomeje agira ati “umuntu azaba nk’aho kwikinga umuyaga, n’ubwugamo bw’umugaru, nk’imigezi y’amazi ahantu humye, n’igicucu cy’igitare kinini mu gihugu kirushya” (Yesaya 32:2). Ku bw’ibyo, abasaza bihatira kuba isoko y’ihumure no kugarurira ubuyanja bagenzi babo bahuje ukwizera.
21 Kubera ko muri iki gihe hariho ibibazo byinshi bisa n’aho byaca umuntu intege, abantu benshi bakeneye guterwa inkunga. Basaza, ni iki mushobora gukora kugira ngo mufashe “ubugingo bwihebye” (1 Abatesalonike 5:14, NW)? Nimubatege amatwi mwishyira mu mwanya wabo (Yakobo 1:19). Bashobora kuba bakeneye umuntu wiringirwa babwira “amaganya” abari ku mutima (Imigani 12:25). Mubizeze ko bifuzwa, ko bafite agaciro kandi ko bakundwa rwose na Yehova ndetse n’abavandimwe na bashiki babo (1 Petero 1:22; 5:6, 7). Ikindi kandi, mushobora kwifatanya na bo mu isengesho kandi mugasenga mubasabira. Kumva umusaza abasabira abivanye ku mutima bishobora kurushaho kubahumuriza (Yakobo 5:14, 15). Imihati yuje urukundo mushyiraho kugira ngo mufashe abantu bihebye ntiyisoba Imana irangwa n’ubutabera.
Abasaza bagaragaza ubutabera bwa Yehova iyo batera inkunga abihebye
22. Ni mu buhe buryo dushobora kwigana ubutabera bwa Yehova, kandi se, ibyo bizagira izihe ngaruka?
22 Mu by’ukuri, turushaho kwegera Yehova iyo twiganye ubutabera bwe! Mu gihe dushyigikira amahame ye akiranuka, mu gihe tugeza ku bandi ubutumwa bwiza burokora ubuzima n’igihe duhisemo kwibanda ku byiza abandi bakora aho kubashakaho amakosa, tuba tugaragaza ubutabera bw’Imana. Basaza, mu gihe murinda itorero kugira ngo rihore rirangwa n’isuku, mu gihe mutanga inama zubaka zishingiye ku Byanditswe, mu gihe mufata imyanzuro mutarobanura ku butoni n’igihe mutera inkunga abihebye, muba mugaragaza ubutabera bw’Imana. Mbega ukuntu bigomba kuba bishimisha umutima wa Yehova, iyo yitegereje ari mu ijuru akabona abagize ubwoko bwe barimo bagerageza uko bashoboye kose kugira ngo ‘bakore ibyo gukiranuka,’ bagendana n’Imana yabo!
^ par. 13 Amagambo ngo “ntimugacire abandi urubanza” na ‘ntimukabatsindishe,’ yumvikanisha igitekerezo cyo ‘gutangira gucira abandi urubanza’ no ‘gutangira kubatsindisha.’ Nyamara, mu rurimi rw’umwimerere, abanditsi ba Bibiliya aha ngaha bakoresheje inshinga ntegeko zihakana zatondaguwe mu ndagihe (igaragaza igikorwa gikomeza). Ku bw’ibyo rero, ibintu byerekezwagaho byarimo bikorwa, ariko byagombaga guhagarara.
^ par. 18 Muri 2 Timoteyo 4:2, Bibiliya ivuga ko rimwe na rimwe abasaza baba bagomba ‘guhana, gutesha [no] guhugura.’ Ijambo ry’Ikigiriki ryahinduwemo ‘guhugura’ (pa·ra·ka·leʹo), rishobora gusobanura “gutera inkunga.” Ijambo ry’Ikigiriki rifitanye isano n’iryo, ni pa·raʹkle·tos, rikaba rishobora kwerekeza ku muntu uburanira undi mu rubanza. Ku bw’ibyo rero, no mu gihe abasaza bacyaha abantu mu buryo butajenjetse, bagomba guha ubufasha abakeneye gufashwa mu buryo bw’umwuka.


text:
Mugenzi wanjye ni nde? Rev Mugiraneza
MUGENZI WANJYE NI NDE? Luka 10:29
Iki ni ikibazo cya kabiri cyabajijwe Yesu akibazwa ni umwigisha amategeko arimo amugerageza.
Ikibazo cya mbere yabajije icyo yakora kugira ngo aragwe ubugingo buhoraho. Yesu yamushubije akoresheje ibyanditswe mu mategeko no kumusubirishamo ibyo yari yirengagije kuko yamubajije ati icyo uyasomamo ni iki? Amaze gusubiza ikibazo cya Yesu, yahise asabwa gushyira mubikorwa ibyo amaze kuvuga, akaba afite ubugingo buhoraho; ariko kuko bigaragara ko yari yirengagije ukuri akuzi. Yahise abaza ikindi kibazo kivuga kiti "mugenzi wanjye ni nde?"
Iki kibazo yabajije ni ubu abantu batari bake barakibaza.
"Mugenzi wanjye ni nde?"
Yesu asubiza iki kibazo yifashije umugani w’Umusamariya w’umunyambabazi. Uyu yamanukaga ava i Yerusalemu ajya i Yeriko agwa mugico cy’abambuzi baramwambura, baramukubita, barigendera bamusiga ashigaje hato agapfa.
Ikigaragara uyu muntu yari akeneye ubutabazi bwihuse kandi buturutse k’umuntu ufite imbabazi. Aha niho Yesu agaragaza abantu batatu batandukanye:
1. Umutambyi
2. Umulewi
3. Umusamariya waguye mu gico cy’abambuzi.
Ikigaragara babiri babanza ntacyo bamumariye ahubwo barakikiye ntibegera aho yararyamye.
Ukurikije imirimo bakora yo munzu y’Imana; bagomba kumutabara kuko bigishaga kugira urukundo, ugakunda Imana na mugenzi wawe. Nubwo bari babizi neza bakoze ibitandukanye nibyo bigishaga.
Ntampamvu nimwe watanga yatuma udatabara ubabaye. Umulewi n’umutambyi bari bafite impamvu zakumvikana zatumye badafasha uriya muntu wari mukaga nubwo yari Umuyuda mwene wabo uri mukibazo.
Impamvu ya mbere nuko muri iriya nzira igana i Yeriko hari hateye ubwoba kuko habaga amabandi yamburaga abantu akanabica dore ko nabari bamaze kugirira nabi uriya bari bakiri hafi aho nabo bari kubagirira nabi, bagize ubwoba bw’uko nabo bagirirwa nabi;
Impamvu ya kabiri nuko Umulewi n’umutambyi batagombaga gukora kuntumbi kuko iyo bayikoragaho bababaga bahumanye (Abalewi 21:1). Nubwo bimeze gutyo nta mpamvu nimwe yari gutuma badatabara uwari mukaga.
Izi mpamvu zombi n’izindi tutavuze zabaye urwitwazo rwo kudatabara mugenzi wabo wari mukaga zateshejwe agaciro ni Umusamariya w’umunyambabazi.
Kubera imbabazi yari afite byatumye yirengagiza ibintu bitatu bikurikira:
1 Ntabwo yagize ubwoba bw’uko amabandi yari amaze kugirira nabi mugenzi we nawe yashoboraga kumwica;
2 Kuba uwari ukeneye ubutabazi aturuka mubantu babasuzugura ntibabakunde ntabwo byamuciye intege (Abayuda banenaga abasamariya kuko mugihe abisiraheli bagiye mubunyage ahagana 722 mbere y’ ivuka rya Yesu batwawe ni umwami wa Ashuri Shalumaneseri; bagezeyo barivanze ndetse basenga n’ibigirwamana byaho).
3. Byamusabaga gukerereza urugendo rwe kugira ngo amutabare.
4. Byamusabaga gukora kubutunzi bwe kugira ngo amuvuze.
5. Byamusabaga kumujyana mubitaro no kwemeza ko ari we uzishyura ibizamugendaho byose.
Ibi byose yarabikoze atitaye kungaruka byamugiraho.
Nyuma yo kumuha urugero rw’aba bantu batatu uko bitwaye imbere y’umuntu wagize ikibazo.
Yesu yabajije wa mwigisga amategeko ati mugenzi w’uwaguye mubambuzi ni nde? Nawe akamusubiza ati "Ni uwamugiriye imbabazi".
Ni ubwo kugira neza bisaba ubwitange bukomeye ariko n’ibyingenzi cyane kuko bituma haba ibi bintu bikurikira:
1. Gusohoza itegeko ry’Imana ryo gukunda Imana ugakunda na mugenzi wawe nkuko wikunda.
2. Bituma ikibi gitsindwa n’icyiza. Urukundo rugakwira mubantu.
3. Bituma uwari ugiye kubura ubuzima abugarurirwa.
Isi yacu irimo ibibazo byinshi bisaba ko abayituye biyumvamo ko umuntu uri mukaga ari mugenzi wawe akeneye wowe kugira ngo abashe gutambuka ingorane afite.
Urugero: Mu minsi ishize igihugu cya Liberia cyahuye n’indwara ya Ebola iyo yafataga umuntu yahitaga yitaba Imana. Abenshi mubaganga bataye akazi, abayobozi bata imyanya yabo barahunga. Igitangaje nuko umwe mubaganga w’umunyamahanga wafashaga mukuvura abarwaye Ebola, nawe yaje kuyirwara arataha ajya kwivuriza iwabo agezeyo baramuvuye amaze gukira yasubiye mugihugu cya Liberia gukomeza gufasha abayirwaye. Ibi byagaragaraje urukundo rudasanzwe kuko nawe yari kuhasiga ubuzima.
Umuntu wese akwiriye kuba mugenzi wa buri wese akabikora yiyemeza kwita kuri buri wese ukeneye gukurwa mukibazo, nubwo byaba bimusaba kuhasiga ubuzima.
Uyu murimo urareba n’Itorero ry’Imana kuko niho hagomba komorerwa inguma zose.
Isi yanone yuzuyemo ibishaka kugirira abantu nabi ndetse abantu bamwe byabashyize mukaga, bakaba bakeneye abemera kwitangira kubafasha gusohoka muri izo ngorane.
Twakwibaza tuti ni kuki abantu bicwa ni inzara abandi bari kumena ibiryo, kuki abantu bamwe bambaye ubusa abandi bafite imyenda babitse batacyambara, kuki intambara zikomeza kwiyongera mu isi kandi zica abantu, kuki abantu babura imiti kandi ihari, ....?
Igisubizo ni iki, ni uko mugenzi wanjye arabuze.
Hari icyakorwa kugira ngo mugenzi wanjye aboneke.
1. Kureka kwikunda bizana kwikubira no kutibuka abandi, ukiyemeza gusangira ni abandi ibyo ufite.
2. Kugira umutima wo kwitangira abandi ukiyemeza ko buri muntu mwegeranye waba umuzi cyangwa utamuzi yagira ubuzima bwiza.
3. Gufasha abari mukaga utarobanuye kubutoni.
4. Kwirinda ubwoba butuma utitangira mugenzi wawe ugatinyuka ibyakugirira nabi ariko ugakiza uri mukaga.
5. Kumenya ko ikibazo mugenzi wawe afite nawe ejo cyakugeraho ukaba nawe wazakera uwo kugugufasha kubivamo.
6. Kwiyemeza kwigana ubwitange bw’Umwami Yesu yagize atwitangira kugira ngo aducungure kungoyi y’icyaha kuko ariwe musamariya w’umunyambabazi.
Rev Mugiraneza


text:
IMANA IKENEYE UKURI KO MU MUTIMA
INTEGO: IMANA IKENEYE UKURI KO MU MUTIMA (UMUNSI WA GATATU)
Yoh.4:21-26 Yesu aramusubiza ati"Mugore, nyizera. Igihe kizaza, ubwo bazaba batagisengera Data kuri uyu musozi cyangwa i Yerusalemu.
Dore mwebweho musenga icyo mutazi, ariko twebwe dusenga ibyo tuzi kuko agakiza kava mu Bayuda.
Ariko igihe kiraje ndetse kirasohoye, ubwo abasenga by’ukuri basengera Data mu Mwuka no mu kuri, kuko Data ashaka ko bene abo ari bo bamusenga.
Imana ni Umwuka, n’abayisenga bakwiriye kuyisengera mu Mwuka no mu kuri."
Umugore aramubwira ati"Nzi yuko Mesiya azaza, ari we witwa Kristo, kandi ubwo azaza azatubwira byose."
Yesu aramubwira ati"Ni jye tuvugana."
Mu mutima w’umuntu ni kure, umubyeyi ntiyamenya umutima w’umwana we, umugabo ntiyamenya uw’umugore we. Uwiteka ni Imana ireba, niyo mpamvu dukwiriye kugira ukuri ko mu mutima imbere ye. Iyo duciye bugufi imbere ye tukazana ukuri ko mu mutima wacu tuhakura imbabazi. Ntacyo Imana itababarira; na Dawidi yababariwe icyaha cy’ubugome bukomeye yakoze.
Kuko umutima ari ibanga rikomeye ry’uwo Imana yaremye, ishaka ko awuyiha (Imig.23:26). Umutunzi w’ukuri muri we ntacyo azakena, Yesu niwe Kuri. Ukuri kugira imbaraga zibeshaho no mu rupfu, nubwo bakwibeshya ko bishe umunyakuri nyamara ukuri ntigupfa. Abishe Yesu bibwiraga ko babashije kumuhashya, nyamara azukana intsinzi bidasubirwaho.
Yesu anyura i Samariya ku iriba rya Yakobo, aho yahuriye n’umugore w’umusamariya yasabye amazi akamusuzugura kuko banenanaga n’abayuda, we yakomeje kugira imvugo nziza. Yesu agira imvugo yururutsa imitima. Ukuri kw’Ijambo rya Yesu kwabatuye umutima w’uyu mugore mu bubata bw’ibyaha nyuma yo kumurondora uwo ariwe.
Benshi bibwira ko hari ahantu runaka ho gusengera Imana ngo babone bumvwe. Nyamara Imana yo ishaka ko tuyisengera mu Mwuka no mu kuri. Aho turi hose, nubwo tutabumbura iminwa yacu, twasenga kandi amasengesho yacu agakora imirimo.
Uhuye n’ukuri ntashobora kwiyumanganya. Uyu mugore yahise ahuruza bene wabo bose kugira ngo barebe umuntu uzi ibye byose. Abigishwa bagarutse bageze kuri Yesu birabatangaza. Ukuri nubwo kudakundwa n’abantu, ariko abakwakiriye kurabahuza batari kuzahura.
Ukuri guhesha ukwakiriye muri we kugirirwa icyizere. Ikibazo ni uko bamwe na bamwe bagenda bagwiza kugirirwa icyizere bagera aho bibagirwa aho kwabakuye; biragatsindwa! Ukutanyurwa kwa bamwe kuri kubatandukanya na Kristo bizeye.
Tugomba gusengera mu Mwuka no mu kuri, byombi bikajyana. Uwakwimuka iwe agatura ku musozi agasenga gusa atita ku bibera no mu materaniro y’abera, nubwo azahabwa amasezerano ariko azaba afite n’icyo abuze kandi cy’ingenzi.
Hari ababa mu nzu y’Imana kandi bakirata amariba y’imiryango yabo, y’ubutunzi bwabo..., nyamara iriba rimara inyota ni irya Yesu gusa. Uyu mugore, kuba yaranywereye ku iriba ryo kwa Yakobo ntibyamubujije kuba uko yari ari. Abanyeshyari, abasambanyi n’izindi ngeso za kamere ntibashobora gukira keretse banywereye ku iriba rimara inyota.
Abasenga Data nibamusengere mu Mwuka no mu kuri; umucyo n’umwijima ntibifatanya.
HABIMANA Jean Baptiste


text:
Nkuko bimaze kumenyerwa ko buri mpera z’icyumweru muri H-zone i Gikondo hataramira abahanzi batandukanye, ni nako byagenze kuri icyi Cyumweru taliki 08 Mutarama 2017 aho Jody, Peace na bullDog bataramiye abahasohokeye maze abafana basa n’abibagirwa gutaha.
Nkuko bimaze kumenyerwa ko buri mpera z’icyumweru muri H-zone i Gikondo hataramira abahanzi batandukanye, ni nako byagenze kuri icyi Cyumweru taliki 08 Mutarama 2017 aho Jody, Peace na bullDog bataramiye abahasohokeye maze abafana basa n’abibagirwa gutaha.
Nyuma yo kumara igihe bategereje aba bahanzi, Ubwitabire bwari bwinshi cyane dore ko mu ijoro ryashize hari hari promotion idasanzwe ya Mitsing Lite aho waguraga inzoga 3 ugahababwa eshanu, bivugako wahabwaga inyongera y’ ebyiri .
Ku rubyiniro habanjeho umuhanzi Peace afatanyije na mugenzi we Jody Phibi aho baririmbye mu indirimbo zabo bakoranye nka Turajyanye ,nyuma Jody aza gukomeza igitaramo n’ indirimbo ze zikunzwe arizo Madina Birandenga ndetse nindi nshya aherutse gukorana n’ umuhanzi Labadaba wo muri Uganda.
Uretse izo ndirimbo yaboneyeho umwanya wo kwereka abakunzi be amashusho y’ indirimbo ze nshya .
Nyuma haje gukurikiraho umuhanzi Bull Dog Mu Indirimbo ze zikundwa na Benshi nka He For She , Ibyo Arya Nibyange ndetse nizindi zitandukanye dore ko wabonaga ko abantu bamwishimiye cyane kubera indirimbo ze wumva zirimo amagambo aryoheye amatwi kandi ajimije cyane, ku buryo ibyo aririmba byumvwa n’uzi gusobanura amagambo.
Imirasire.com


text:
Ubuyobozi bw’Akarere ka Ruhango bwafashe icyemezo cyo gufunga urusengero rw’itorero ryitwa Redeemed Gospel Church Rwanda (Itorero Abacunguwe) kubera ko rutujuje amabwiriza agenga imyubakire.
Urusengero rw’iryo torero riyoborwa mu Rwanda na Bishop Rugagi Innocent mu Rwanda, rwafunzwe, ruherereye mu murenge wa Ruhango hafi y’ibiro by’Akarere ka Ruhango.
Umuyobozi w’Akarere ka Ruhango, Mbabazi Francoix Xavier avuga ko iryo torero ryafungiwe urusengero kuko rwashoboraga gushyira mu kaga abarusengeragamo.
Agira ati “Twabasabye guhagarika ibikorwa by’iri torero kuko inyubako rikoreramo zitujuje ibisabwa n’amategeko agenga imyubakire.”
Akomeza avuga ko yavuganye n’abakuriye urwo rusengero bakamubwira ko amafaranga yo kubaka urusengero rwujuje amabwiriza ahari, bakaba bazarwubaka bidatinze.
Ikinyamakuru cya Kigalitoday dukesha iyi nkuru, cyatangaje ko cyagerageje kuvugana n’uyobora urwo rusengero mu Karere ka Ruhango kugira ngo agire icyo avuga ku bijyanye narwo ariko ntibyakunda.
Inzu isengerwamo n’iryo torero yubakishije ibiti, igasakazwa amabati. Ntabwo ihomye ku mbande ahubwo ikikijeho imbingo zireshya na metero imwe.
Bigaragara ko haramutse haje umuyaga mwinshi urwo rusengero rwagwa ku bantu bari kurusengeramo .
Umwe mu batuye ahakorera iryo torero, utifuje ko izina rye ritangazwa, nawe ahamya ko urwo rusengero rwari kuzahirima mu gihe imvura ivanze n’umuyaga yaba iguye.
Agira ati “Ndebera nawe iyi nzu imeze nk’ikiraro idasenywa mu gihe iziyirusha ubwiza zubatswe bitemewe zasenywe zigashyirwa hasi.”
Ubuyobozi bw’Akarere buvuga ko inzu zubatse mu buryo bunyuranyije n’amategeko zigomba gusenywa kandi zimwe muri zo zatangiye gusenywa.


text:
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 4, 1-5)
Bavandimwe, 1buri wese rero natubonemo abagaragu ba Kristu n’abagabuzi b’amabanga y’Imana. 2Kandi icyo abagabuzi batezweho si ikindi kindi, atari ukuba indahemuka. 3Jyeweho sintewe inkeke n’uko mwancira urubanza, cyangwa ko narucirwa n’urukiko rw’abantu, ndetse nanjye ubwanjye sindwicira. 4Nyamara n’ubwo nta kibi niyumva mu mutima, ibyo si byo bingira umwere ; Nyagasani wenyine ni we uncira urubanza. 5Namwe rero ntimugace imanza igihe kitaragera, mutegereze ko Nyagasani azaza, agashyira ahabona ibihishwe mu mwijima, akanatangaza ibyo umutima ubundikiye. Ubwo ni bwo Imana izaha buri wese ishimwe rimukwiye.
ZABURI (Zab 37 (36), 3-4, 5-6, 27-28, 39-40ac)
Inyik/ Agakiza k’intungane gaturuka kuri Uhoraho.
Iringire Uhoraho kandi ugenze neza,
kugira ngo ugume mu gihugu kandi uhagirire amahoro.
Nezezwa n’Uhoraho,
na we azaguha icyo umutima wawe wifuza.
Yoboka inzira igana Uhoraho,
umwiringire : na we azakuzirikana,
maze ubutungane bwawe abugaragaze nk’umuseke ukebye,
n’ubutabera bwawe bumere nk’amanywa y’ihangu.
Irinde ikibi maze ukore icyiza,
ni bwo uzagira aho utura ubuziraherezo;
kuko Uhoraho akunda ibitunganye,
kandi ntatererane abayoboke be.
Agakiza k’intungane gaturuka kuri Uhoraho,
ni we buhungiro bwazo igihe cy’amakuba.
Uhoraho arabafasha, akabarokora,
kuko ari we bahungiyeho.
IBANGONDIRIMBO RIBANZIRIZA IVANJILI (Hish 19, 7-9)
Alleluya Alleluya.
Nitwishime tunezerwe kubera Isezerano rishya :
hahirwa abatumiwe mu bukwe bwa Ntama !
Alleluya.
IVANJILI
+ Luka (Lk 5, 33-39)
Muri icyo gihe, Abafarizayi n’abigishamategeko 33babwiye Yezu bati “Abigishwa ba Yohani basiba kurya kenshi kandi bagasenga, n’ab’Abafarizayi na bo ni uko, naho abawe baririra bakinywera !” 34Ariko Yezu arabasubiza ati “Mushobora mute kwiriza ubusa abakwe, kandi umukwe akiri kumwe na bo ? 35Ariko hari igihe umukwe azabavanwamo, ubwo rero muri iyo minsi bazasiba kurya.” 36Yungamo abacira uyu mugani ati “Nta we utabura ikiremo ku gishura gishya ngo agitere ku gishura gishaje. Agenje atyo yaba yangije igishura gishya, kandi icyo kiremo kivuyeho nticyaba gikwiranye n’icyo gishura gishaje ! 37Nta n’ushyira divayi nshya mu masaho ashaje, kuko divayi nshya yasandaza amasaho divayi ikameneka, kandi amasaho akaba apfuye ubusa. 38Ahubwo igikwiye ni ugushyira divayi nshya mu masaho mashya. 39Kandi nta wanyoye divayi ikuze wifuza kunywa ikiri nshya, kuko aba avuga ati ‘Divayi imaze iminsi ni yo nziza.’”


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 13, 8-10)
Bavandimwe, 8ntihakagire uwo mubamo umwenda, atari uwo gukundana. Kuko ukunda undi aba yujuje amategeko. 9Kuko kuvuga ngo « Ntuzasambane, ntuzice, ntuzibe, ntuzararikire ikibi », kimwe n’andi mategeko, yose akubiye muri iri jambo ngo «Uzakunde mugenzi wawe nkawe ubwawe. » 10Ukunda ntiyagirira mugenzi we inabi. Urukundo rero ni rwo rubumbye amategeko.
ZABURI (Zab 112 (111),1-2, 4-5, 8a.9)
Inyik/ Imana ikunda umuntu utangana ibyishimo.
Hahirwa umuntu utinya Uhoraho,
agahimbazwa n’amategeko ye !
Urubyaro rwe ruzagira amaboko mu gihugu,
ubwoko bw’abantu b’intungane bugire umugisha.
Mu gihe cy’umwijima yaka nk’urumuri,
rumurikira abantu b’intagorama.
Koko impuhwe, ineza n’ubutungane, ni byo bimuranga.
Hahirwa umuntu ugira impuhwe kandi akaguriza abandi,
ibintu bye aba abigengana ubutungane.
Umutima we uhora mu gitereko ntagire icyo yikanga,
agira ubuntu, agaha abakene ataziganya ;
ubutungane bwe bugahoraho iteka,
akagendana ishema n’ubwemarare.
IBANGONDIRIMBO RIBANZIRIZA IVANJILI (1Pet 4, 14)
Alleluya Alleluya.
Muzishime nibabatuka babaziza izina rya Kristu,
kuko Roho w’Imana azaba ari kumwe namwe.
Alleluya.
IVANJILI
+ Luka (Lk 14, 25-33)
25Icyo gihe, Yezu yari ashagawe n’abantu benshi. Arahindukira arababwira ati 26«Umuntu waza ansanga atabanje guhara se na nyina, umugore n’abana be, abavandimwe na bashiki be ndetse n’ubuzima bwe bwite, uwo nguwo ntashobora kuba umwigishwa wanjye. 27Kandi umuntu wese udaheka umusaraba we ngo ankurikire, ntashobora kuba umwigishwa wanjye. 28Mbese ni nde muri mwe washaka kubaka umunara, ntabanze kwicara ngo arebe ibyo azawutangaho, kandi ngo amenye niba afite ibizawuzuza? 29Aba yanga ko yatangira kubaka agasanga adashobora kuzuza, maze abazamubona bakamuseka bavuga ngo 30“Dore umuntu watangiye kubaka, akananirwa no kuzuza !” 31Cyangwa se ni nde mwami waba agiye kurwanya undi mwami, ntabanze kwicara ngo yibaze ko niba afite ingabo ibihumbi cumi, yashobora kurwanya uza kumutera afite ibihumbi makumyabiri ? 32Abonye bitamushobokeye yamutumaho akiri kure, akamusaba ko babana mu mahoro. 33Nuko rero utazahara ibyo atunze byose, ntashobora kuba umwigishwa wanjye.»


text:
Ese Magayane yabayeho cyangwa ni Balinga?
Magayane yaravuzwe biratinda n’ubwo atakivugwa. Ndetse Magayane yageze ubwo aba insigamigani nyirizina kuko yasize imvugo n’incyuro. Ngira ngo mujya mwumva bavuga ngo kanaka yahuye na Magayane bavuga umuntu wakize mu buryo butari bwitezwe na buri wese. Magayane uwo, yari umuhanuzi w’icyatwa mu myaka ya za 1970 ,1980 n’intangiriro za 1990 wahanuye byinshi byabaye. Yahanuraga kuva kera kugeza ubwo afungiwe kuba yarahanuye ko amaherezo ya Habyarimana ari mabi kandi ko nta mva ye abona I Rwanda ko ahubwo amubona ari umugwagasi.
Izo ndagu zamujyanye mu gihome cya Ruhengeri arahafungirwa biratinda. Yaharaguriye byinshi akanahamya ko byinshi muri ibyo bizaba atakiriho. Yahanuriye bamwe barimo Lizinde rya Mugabushaka uko azafungurwa. Abo bari bafunganywe bamugishije impaka bashidikanya ku ndagu ye atanga ibimenyetso by’uko igiti cy’inganzamarumbu cyari hafi ya gereza aho cyabonwaga n’abafungiye imbere kizaba cyarumye, kandi iyo gereza izaba ifungiyemo ihene ndetse ibyo byose bikazaba we atakiriho. Ubwo abari bamaze kuzongwa n’umunyururu bumvise ko icyo giti kizabanza kikuma bati za ndagu ntacyo zimaze kuko kiriya giti gitoshye kuriya kizajya kuma batakiriho. Bumvise noneho avuga ko hazabanza hagafungirwa ihene bati uyu si umupfumu ni umupfu w’umusazi. Bumvise ariko ko azaba atakiriho bati reka dutegereze n’ubundi uyu mupfumu usukuma nta minsi asigaje. Kandi koko ntibyatinze aratabaruka.
Nyuma yaho gato ihene yari ishorewe ijyanywe ku isoko yaje guca ikiziriko yinjira muri gereza maze abanyamerwe bari barinze gereza begekaho urugi nyirayo ayikurikiye aruhera inyuma atinya gutaka ngo nawe batamwinjiza imbere asubirayo ihene isigarayo. Ibyo bayikoreye murabyumva.
Mu byumweru byakurikiye imvura iragwa, imirabyo iracicikana inkuba iti PA! Iba ikubise cya giti inkongi igihera mu mizi igera mu bushorishori amababi aribaranga igiti si ukuma kirumirana. Si bwo indagu ibaye indagu! Ntibyanatinze kandi koko Inkotanyi zirarikokereza zitwikira igicuku zimanuka mu mikoki y’ibirunga zifata Nyamagumba zirasa urufaya inzirabwoba. Ubwoba zibwugarije zikizwa n’amaguru.
Umunyamakuru wa Orinfor witwaga Stanislas Kanyanzira yaje kurunguruka urwo rufaya rw’amasasu rwari rwacanye icyezezi mu kirere cya Ruhengeri arabukwa inzobe z’abana bari barakeshejwe n’imbeho ya Muhabura aherako atanga intabaza ati birakomeye ya ntambara irimo abazungu n’abandi basa nk’abarabu. Ubwo inkuru zikwira mu nzirabwoba, abarinze gereza barayita umujyi usigaramo rubanda gusa, umusilikare wagarukiye hafi yari i Nyakinama. Ubwo imbohe zose zirabohorwa abanyepolitiki nka Biseruka na Lizinde bakurikira Inkotanyi.
Lizinde wari waranditse igitabo gituka abo yitaga abana b’inyenzi cyitwaga La découverte de Kalinga ou la fin du mythe ari byo mu Kinyarwanda umuntu yakwita “ Ivumburwa rya Kalinga ari na yo maherezo ya Balinga” yategereje ko yicwa n’abamubohoye araheba kugeza ubwo abonye ko amaraso batayararikiye kuko bamushakamo iturufu mu ntambara barwanaga.
Ifungurwa ry’abo bantu bari barimo n’abatutsi b’ibyitso nka ba Dr Rudakubana (ubu ni Colonel muri RDF) ni ryo ryaje kuba isoko y’iyamamara ry’indagu za Magayane maze ibinyamakuru byinshi bizisamira mu kirere bizigeza ku banyarwanda cyane ko zabaremagamo icyizere cy’uko Ikinani kitazatura nk’umusozi.
Icyo gihe ibinyamakuru bya Leta n’ibindi byari bishyigikye Habyarimana byahamyaga ko Indagu za Magayane ntazabayeho ko ahubwo ari amayeri y’umwanzi wari ugamije guca ingabo intege.
Ku giti cyanjye najye nazishidikanyijeho kuko nasangaga koko bishobora kuba ari amayeri y’umwanzi (umwanzi icyo gihe yari Inkotanyi zarwanaga na FAR) no kujijisha ariko ku rundi ruhande nasesengura nkibaza byinshi kubera uburyo ibyavugagwamo byari bisobanuye cyane (very detailed). Muri byo hari nko kuba haravugwaga ko Habyarimana azapfa agakurikirwa n’imvura idahita kandi byarabaye ( kandi imvura ntigushwa n’abantu), kuba baravugaga ko Habyarimana azapfa asogoswe ( kandi koko ababonye mafoto y’umurambo we babashije kubona ko hari ikintu gisa nk’icyuma cyari cyamutanyuye ijosi mu muhogo nk’uwasogoswe inkota mu cyico) hari kandi no kuba haravugwa ko Habyarimana azagwa mu gisa n’imibyuko y’amasaka ( ari rwo rufunzo rwari ruteye iwe ku nkombe za piscine aho yahanutse agwa indege ikimara kuraswa).
Ku buryo inkuru y’indege ikimenyekana benshi bahise babona ibizakurikira kandi mu ihunga ryabo bagendana indagu za Magayane banaganiragaho aho babaga bihishe cyane cyane nk’aho Magayane yavugaga ko hazarokoka umurame mu bazasubira inyuma bahunga cyangwa berekeza I burasirazuba.
Mu bindi Magayane yavugaga abantu bakomezaga kugarukaho ninko kuba ibintu bizadogera imisozi igasigara ari amatongo , ingo zararitswe n’ibihunyira kandi ko uzategeka u Rwanda amahoro akarama azaza aturutse hanze ndetse ko u Rwanda ruzaba igihugu cyiza akarangiza avuga ati barahirwa abazaba bakiriho icyo gihe.
Aha ni na ho hakunze kuba impaka nyinshi aho abantu bateraniye buri wese yizeye undi bakaganira bisanzuye basesengura ejo hazaza h’u Rwanda bamwe kwiheba bitera guhanura ibibi (negativists, pessimists and skeptics ) bati ahubwo se Magayane ibyo yavuze mwari mwabibona? Bati buriya ntacyabaye kuko u Rwanda rutarabohorwa n’abavuye hanze kandi rukaba rutaraba rwiza uko yabivuze. Abandi babashije kwiyubakamo ikizere (optimists, positivists and realistics) bati Magayane yabivuze ukuri ishyano ryaraguye kandi koko u Rwanda rwashibutsemo ruratoshye amaherezo ruzatwerera ibyiza. Ukuri hagati y’aba bose ni ukuhe. Ni byo tugiye kurebera hamwe mu gika gikurikira.
Ishyano Magayane yahanuye ryarabaye uko ryakabaye yaritangiye gihamya ari ryo hanurwa rya Habyarimana ryaribanjirije. Nta wundi Habyarimana uriho nibaza ko nta n’uzabaho. Nta washidikanya ku ndagu za Magayane kereka uwazibariwe cyangwa uzibwirwa n’abazihindura uko bashaka. Kereka utarazisomye zitaraba cyane cyane ku rupfu rwa Habyarimana, ku mvura y’umuvumbi yariho biba, ku cyerekezo intambara yaganagamo n’aho impunzi zabashije kubaho zagiye zigana.
Nta n’impaka zari zikwiye kubaho cyane cyane ku muntu uzategeka u Rwanda amahoro akarama kuko yavuze ko azima ashagawe n’abera. Abarota ku manywa bo baherako bategereza uzaza yimikwa n’abazungu bakiyibagiza ko abera Magayane yavugaga ari za ngabo za Minuar zari zikiri mu gihugu ubwo Leta ya mbere yajyagaho ku itariki ya 19 Nyakanga 1994.
Ibyagombaga gukurikira Magayane yavuze byarategerejwe biratinda
Gusesengura indagu ni nko gusesengura inzozi bisaba ubuhanga nka bumwe bwa Yozefu wo muri bibiliya wajyaga azirotorera Farawo. Iyo bavuze igihugu cyiza si ukuvuga ko baba bavuze igihugu kitagira ibibazo. Oya, icyo gihe bavuga paradizo kandi Magayane si yo yavuze. Iyo bavuze igihugu cyiza ntibaba bavuze igihugu buri wese akize. Oya, icyo gihe ntiyaba ari indagu zaba ri inzozi kuko muri iyi si nta gihugu kitagira abababaye n’abakene. Kandi si cyo Magayane yavugaga.
Byari bigoye kugira uwo wumvisha mu myaka myinshi yakurikiye ihirima rya Leta ya Habyarimana ko Magayane yazikabije avuga ko ishyano ryabaye mu Rwanda rizakurikirwa n’u Rwanda rurese ibyiza. Icyo gihe ntabwo ku batutsi b’abacikacumu kurokoka byari bibahagije gusa kuko bari ba ntahobari. Bari abapfakazi n’imfubyi bipfumbase mapfubyi ndetse bamwe muri bo bikabatera imvugo zipfobya urugamba rimwe bavuga ngo badukuye n’aho twari twibereye ubundi ngo u Rwanda ni urw’abarutashye abandi turarengana.
Mu myaka yakurikiye ihirima rya Leta ya Habyarimana kandi byari bigoye kuvuga ko hazabaho amahoro arambye kuko inkomyi zayo zari nyinshi. U Rwanda rwari rurinzwe bikomeye ariko rugoswe n’impunzi z’abahutu zari ziyobowe n’abahigira kuzaruhorera. Mu Rwanda hari hari inzigo zaritse benshi barimo n’abayobozi n’abandi banyabubasha batasibaga kwingingirwa kutarikora. U Rwanda rwari ikirunga kiraye kiri buruke ku buryo bamwe mu bari bamaze gutahuka bashoreye amatungo yabo bagasubira Uganda n’ahandi bamaze guheba u Rwanda babariwe. Mu iterambere u Rwanda rwari rwarasubiye inyuma y’aho rwari muri za 1990. Gereza zari zisendereye imbohe zirimo n’iz’akamama. Ndetse hari hariho abafungiye mu ngo zitazwi n’amakonteneri abandi barigiswa.
Icyo gihe byari bigoye kuvuga ko iza Magayane zeze avuga ko hazabo u Rwanda rwiza.
Cya kizere cy’igihugu cyiza kizaza ryari?
Ndabona icyoko cyacyo ubanza kiri hafi. Reka mpere ku bintu bito cyane. Ariko mujya mwibuka ko kugeza 2006 twamaze imyaka 12 nta bahanzi baririmba ineza n’urukundo tugira twibera mu z’icyunamo n’izakera gusa? Mujya mubona se ukuntu imitima n’inganzo byagize gutya bikabumbukira rimwe hakaza abana baririmba urukundo nka Kitoko, Meddy, Jojo, Knowless, Kamichi, The Ben, King James, Alpha n’abandi. Aka ni akantu gato cyane ariko kavuze byinshi. Kavuze ko inganzo itingingwa kuko ijyana n’ibihe byayo. Kavuze ko igihe cyo kuririmba amaganya gusa kimukiye mu mitima yabo ibindi bigaragaza ko ubuzima bukomeza. Ni bene muri ibi bintu bito bamwe batabona cyangwa babibona ntibabitindeho u Rwanda rwiza Magayane yaraguye ruhera rugaragarira.
Muribuka muri 2009 aho Perezida Kagame yavugaga mu bihe byo kwibuka ati tureke guheranwa n’agahinda kandi insaganyamatsiko y’uyu mwaka yitwe Icyizere? Iki ni ikindi kimenyetso cy’uko u Rwanda Magayane yavuze ari uru. Bivuze u Rwanda rurimo gukira ( Healing) rugifite ibikomere ariko birimo gufata urukoko.
Muribuka imyaka u Rwanda rwamaze abantu barebera mu moko intambara z’ubutegetsi nk’aho u Rwanda rufite umuvumo wo kuzahembera inzigo y’abahutu n’abatutsi ? Nyuma se ba Rwarakabije, ba Ngendahimana n’abo bari bayoboranye izo mu mashyamba bamaze gusobanukirwa ntibizanye nta mirwano na n’ubu bakiza kandi . Nyuma yaho se mu gihe bazaga si bwo Gahima, Kayumba na ba Rudasingwa bagendaga. Ibi bivuze iki? Bivuze ko u Rwanda rurimo guhabwa ibimenyetso byarufasha koroherwa ( gukira si hafi cyane) indwara yo kurebera ubutegetsi mu moko? Ariko ubu tujya twibuka ko inzara iri mu nzira zo gusezererwa? Ko Kagame nka Gahindiro yashyizeho inkongoro y’abana ari yo ya mata atangirwa Ubuntu mu gihugu hose?
Ese tujya twibuka ko icyemezo cyafashwe cyo gutangira gutanga ibitunga abatishoboye bageze mu zabukuru bazajya bahabwa amafranga atari munsi ya 5000 ku kwezi ( ni yo CPAS yo mu Rwanda). Ese tujya tubona ko hamaze iminsi hubakwa amazu y’abatishoboye bahabwa ku buntu ( ni yo social housing cyangwa logement social yo mu Rwanda). Ese tujya twibuka ko imbuto n’ifumbire bikwirakwizwa ku buntu mu baturage hirya no hino mu byaro? Ese mu bibazo bitabura tugira twe n’abacu tujya twibuka ko 11% by’abanyarwanda mu myaka itanu gusa bavuye mu babarirwa mu baritswe n’ubukene? Ese twibuka ko nta ruswa mu kubona imyanya mu mashuri ikibaho kandi ko umunyarwanda ashobora kwiga imyaka 12 arihirwa na Leta? Ese tujya twibuka ko abakene nyakujya bavurirwa ubuntu kandi ko imiti ya SIDA ari ubuntu kuri bose kugera ubwo bamwe birara ngo umuti warabonetse?Ese tujya twibuka ko ubu abanyarwanda hafi ya bose ari abayobozi kuko utari muri njyanama ari muri nyobozi.
Utari muri ibyo byombi ni umwunzi se, ni inyangamugayo ya Gacaca se, ni umujyanama w’ubuzima se, ni umuhwituzi w’umurimo se, ni intumwa ya komisiyo y’amatora se, ni uwahuguriwe gutubura urutoki cyangwa guhinga ibihumyo se, ni uhagarariye urubyiruko cyangwa abagore se, ni uhagarariye abavuye ku rugerero n’ibindi byinshi bishya bituma buri wese yibona mu miyoborere y’igihugu. Ese tujya tubona ko ibyaro byinshi ubu bitakigira umwijima kandi ko gahunda yo gukwiza umuriro mu byaro ifite umuvuduko uhambaye? Uru ni rwa Rwanda Magayane yifurizaga buri wese kuzaba akiriho ngo arubone. Ni byo navugaga ko gusesengura indagu ari nko gusobanura inzozi bikaba bisaba ubuhanga. Hari ibyiciro by’abanyarwanda bitaribona muri izi gahunda kuko ubuzima bw’abanyarwanda butarahindukira icyarimwe . Abo ni nk’abashomeri bagitegereje akazi, abo ni nk’ abari bakize bagakeneshwa n’inkurikizi z’intambara na genocide, abari mu magereza cyane cyane abari yo by’amaherere, abakeneshejwe n’abaturanyi babo ubutabera n’abatarahunguka n’abaheruka guhunga n’abandi? Ariko ibi ntibibuza umwe muri aba ushyira mu gaciro kubona ko ibitaramugezeho byageze ku bandi benshi. Ntibibuza ufite ubwenge n’ubushake bwo gusesengura kubona ko u Rwanda Magayane yavuze rugenda rurushaho kugararagara.
Ni ryari tuzabonera ko iza Magayane zatwereye twese?
Nigeze kubivuga ko nta gihe muri iyi si yo munsi y’ijuru higeze haba igihugu gihira bose. Ariko hari amarenga menshi mbona arembuza u Rwanda rwizihiye benshi.
Inda y’u Rwanda ihatse zahabu n’amabuye y’agaciro bitari byarigeze biboneka igisigaye akaba ari ukureba igihe bizatangira gucukurirwa ndetse ubushakashatsi bwakozwe mu mu koki ukururura ukagera no mu Rwanda bwagaragaje ko hashobora kuzaboneka na peteroli. U Rwanda nturushaka gutungurwa rwatangiye gutekereza ku buryoubwo bukire bwazasaranganywa mu bene gihugu bityo aho kutubera umuvumo nk’ahandi bwabonetse bukatubera umukiro.
U Rwanda rufite diaspora yiganjemo urubyiruko rwashishikariye guhaha ubumenyi n’ikoranabuhanga, ifite ba rwiyemezamirimo biyemeje kutagoheka bahahira ababo iyo mu mahanga, ifite abanyarwanda batsimbaraye ku bunyarwanda bwabo kandi babashije kungukira muri ayo mahanga bahangayikiyemo bikabungura benshi. Aba bose ni biyongera ku bandi bana bato berekeza India, Amerika, South Africa, Maleziya , Uburayi n’ahandi bajya buri mwaka boherejwe na Leta guhaha ubwenge butaboneka ino maze bose bakazasenyera umugozi umwe bubaka u rwa Gasabo nta shiti Inzozi za Magayane zizatwerera twese.
Kalisimbi yacu buriya ngo aho ihagaze ni icyogajuru mu bindi ku buryo aho bukera u Rwanda rurayikama menshi ngo ibere isi yose umunara wohereza amajwi n’amashusho. Gaz ya Kivu abana ntibakiyiga mu makye gusa ahubwo ubu yatangiye gucukura ku buryo ishobora kuzatuvana ku kwatsa.
Umutekano no gukorera mu mucyo tumaze kugeraho ndetse no gutanga servisi nziza dutangiye guhagurukira biratanga ikizere ko abashoramali bazashinga inganda n’ibyicaro byabo mu Rwanda maze bakahakorera ibyo bazajya bagemura mu bihugu duturanye.
Ejo bundi hambere aha mu Rwanda bwa mbere habayeho ihererekanya bubasha mu mahoro hagati y aba Ministri b’Intebe, hagati ya ba Perezida ba Sena no hagati y ‘aba Perezida w’Urukiko rw’Ikirenga. Byanteye kurarikira bikomeye umunsi tuzakomera amashyi y’urufaya Perezida Kagame, ababyeyi bavuza impundu atanga inkoni y’ubushumba akayihereza undi mwana w’umunyarwanda uzagera ikirenge cye, agasoza ibitenga yatangiye akusa ikivi asize. Aho ni ho ibanga ry’u Rwanda rwiza riziritse. Turi benshi turamya iyaturemye ngo bizabe mu ituze ndetse iyo nkoni y’ubushumba azayihe uyikwiye kandi bakuzuzanya.
Mu Gusoza
Wa mugani waba basokuruza b’abaparmehutu bajyaga baririmba ngo Loni yindi izava he? Uwashaka yahera kuri ibi byo hejuru agaca iteka ko izo Mgayane yaraguye yazikonoje zose. Nta wundi Magayane uzabaho n’ibindi muzasoma ni ibyo bamwitirira. Uzashaka gusoma ibyo yasomye azashakire mu binyamakuru by’icyo gihe nk’ikitwaga Le Messager, Rwanda rushya cyangwa Le Flambeau.
Bavandimwe basomyi musoma iyi nyandiko nifuzaga kwisegura ku bo itanyura kubera ko nayihereye ku ndagu nahaye agaciro bijyanye n’imyemerere ya bamwe. Sinabikoreye ubushotoranyi ariko ahubwo nabitewe n’uko nashatse gutembereza basomyi mu bwonko bwanjye. Ibi nanditse n’ibyanyuze mu mutwe wanjye haba ibyo nibutse n’ibyo natekereje.
Nta n’imbaraga cyangwa umwanya byantwaye kuko nabitekerejeho mu ijoro rimwe. Ijoro ryanyuma ry’umwiherero w’abayobozi bakuru twari tuvuyemo narigizemo ibitotsi bike ndicara nuza ibyo tumazemo iminsi( Kuza nk’inka cyangwa ruminer mu gifaransa) ndetse ndota imbere hazaza mpereye ku kizere navanyemo maze kubona uburakari bwubaka, umutsi n’izima Intore nkuru yari ifite ihamya ko u Rwanda nta muvumo n’umurage wo gukena rufite.
Twese dusangire ikizere.
Iyi nkuru yasohotse mu Kinyamakuru IGIHE nimero 004 cyo kuva tariki 13 - 19 Werurwe.


text:
Nishimiye kubagezaho iyinkuru ishushanyije ivuga kubagabo babiri barinshutu hanyuma bikarangira banahanye abageni. Abagabo babiri babaherwe kugasozi bicaye barikunywa banabuguza nuko umwemuribo agacupa kamaze kumugeramo aravuga ati: "urinshuti yanjye iyaba udashaje narikuzaguha umukobwa wanjye." Undinawe aramusubiza ati "yego nubundi wamumpa."
Umugabo biramubabaza aramubaza ati namuguha nte? Undinawe aramusubiza ati "mfite umuhungu mwiza wifuza umukobwa ufite ubunyarwandakazi. Ahubwo mbwira inka uzanca kuruwo mwari wawe." Mugenziwe abariruhukije ati ahubwo, naringizengo niwowe ushaka umugeni. Ahubwo ubucuti bugiye kwikuba kabiri ngaho uzakwe inka imwe.
Sibwatinze bwira ngobatahe, basezeranyeho itariki bazabasuriraho bakanahuza abana babo. Umwe ati urakoze kumpa umugeni, undi nawati yego muvandimwe wibihe byose.
Sibyatinze tariki iba irageze bamwe barakenyera abandi bambara ikibabi bajya gusura inshutiyabo nokureba uwomwari. Bagezeyo bahuza abana babo baraganira nabo barashimana ndetsi banashimira ababyeyi babo babahuje. Umunsi wababanye muto baba batashye babonye umugeni baje kureba ndetse nurukundo rwimiryango yombi rushinga imizi.
Storyteller: Many years ago there was a man called Patrick, that man was a butcher. One day Patrick went to...
Ngiye kubagezaho inkuru ishushanyije igaragaza uburyo harintambwe yatewe mubumwe n' ubwiyunge. Muriyink...
Twirinde SIDA tuyirinde n' abacu. Iyinkuru ishushanyihe iravuga kubuzima bwumubyeyi ufite agakoko gater...
My name is Bahati Mussa and I am 14 years old. I like to read books and write my own story.
1pcs YKS mBot V1.1 Programmable Kids Toys Educational birthday Gift STEM education with Fun DIY Smart Robot...
3 Styles Engineering Mechanical Science Teaching Aids Learning Education Gear Building Blocks Children Educ...


text:
UBWAMI BW'IMANA N'UBWIGISHWA
Inshingano y'umutware ni ugutoza abigishwa.Yesu Kristo,We Mutware w'abatware yaje guhindura abamwizeye kuba abigishwa.Kubera ko kwigishwa niyo nzira yonyine yo gusobanukirwa ubwiru bw'ubwami bw'Imana.
Luka 14:25-33," “Umuntu uza aho ndi ntiyange se na nyina, n’umugore we n’abana be, na bene se na bashiki be ndetse n’ubugingo bwe, uwo ntashobora kuba umwigishwa wanjye. Nuko rero namwe, umuntu wese muri mwe udasiga ibyo afite byose, ntashobora kuba umwigishwa wanjye. "
Kuba umwigishwa wa Yesu Kristo bigusaba kumwegera ntabwo wamuba uri kure ye cyangwa ukoresheje interineti nkuko benshi muri iki kinyejana babigenza,benshi mu matorero ntibiteguye kumwiyegurira ibyo bikaba bibabuza kuba abigishwa ba Yesu nubwo bamwiyitirira.
Abigishwa ba Yesu bemeye byimazeyo gutotezwa n'ubwami bw'abaroma kugeza no ku gupfa kubwo kwiyegurira Umwami wabo n'Ijambo rye.Ntibigeze bemera kuba mu buzima bwo gufata impu zombi ahubwo bemera kubabazwa kutagira uko kungana kugira ngo banezeze Umwami n'umutware wabo.
Ibi nibyo Yesu avuga kubijyanye no kuba umwigisha,abigishwa bukuri bemewe na Yesu Kristo ntabwo babaho kubw'inyungu zabo no kwishakira icyubahiro ahubwo babaho kubw'Umwami n'icyubahiro cye.
Ntacyo batunga kubwabo ahubwo ibyabo byose niby'umutware wabo kandi biteguye no gutakaza byose kubw'Izina ry'Umwami wabo.
Luka 14:17," Igihe cyo kurya gisohoye atuma umugaragu we kubwira abararitswe ati ‘Nimuze kuko bimaze kwitegurwa. "
Kwikorera umusaraba ntabwo ari ibibazo uhura nabyo muri ubu buzima bibe uburwayi n'ibindi,ahubwo n'ikintu cyose wihanganiye kubw'icyubahiro cy' Umwami wawe Yesu.
Yesu Kristo yaje mw'isi guhishura ubwami bw'Imana kandi kugira ngo ube umwe muri bwo ugomba kuba umwigishwa kandi kuba we hari ibyo bigusaba kandi ugomba gukurikiza, bitabaye ibyo wibagirwe iby'ubwami bw'Imana.


text:
Tariki 18 Ukwakira, ni itariki itazibagirana mu mitwe y’abakunzi b’injyana ya Reggae n’abakunzi ba muzika muri rusange. Itariki nk’iyi mu mwaka wa 2007 nibwo hasakaye inkuru ibika urupfu rwa Lucky Phillip Dube, umwe mu bagabo bakomeye ku isi muri Reggae.
Tariki 18 Ukwakira, ni itariki itazibagirana mu mitwe y’abakunzi b’injyana ya Reggae n’abakunzi ba muzika muri rusange. Itariki nk’iyi mu mwaka wa 2007 nibwo hasakaye inkuru ibika urupfu rwa Lucky Phillip Dube, umwe mu bagabo bakomeye ku isi muri Reggae.
Lucky Dube yavutse tariki 3 Kanama 1964 avukira mu Mujyi wari uri hafi y’ikirombe cy’amabuye y’agaciro cya Ermelo, mu ntara ubu yitwa Mpumalanga. Sarah Dube, nyina umubyara ni we wamwise “Lucky” bivuga ’Umunyamahirwe’, iri zina ryaturutse ahanini ku bihe bitoroshye by’uburwayi bukomeye Lucky Dube yanyuzemo nyuma y’amezi make avutse, ariko akaza kubaho.
Inkomoko y’iri zina yavuzweho byinshi, aho televiziyo ya CNN yo ivuga ko “Lucky” byaturutse ku kuvuka kwe mu buryo bugoranye, kuko yavutse ari inda ivuyemo itagejeje igihe, ariko akabaho.
Hamwe n’abavandimwe be 2, Thandi na Patrick, Dube yarezwe cyane na nyirakuru mu gihe nyina umubyara yamaraga igihe kinini atari kumwe na we yagiye gushaka imibereho. Mu kiganiro yatanze mu mwaka w’1999, Dube yavuze ko nyirakuru yamubereye umuntu w’igitangaza, akaba ari nawe afata nk’uwatumye aba uwo yabaye we.
Lucky Dube yakuze afite inshingano zo gutunga umuryango we wari ukennye, akiri muto yari umukozi mu busitani, ariko nyuma yo gusanga amafaranga akorera ari macye atazamufasha gutunga umuryango we mu hazaza, yahisemo kujya kwiga kugira ngo azabone amahirwe yo gukorera amafaranga menshi.
Ageze ku ishuri, yinjiye muri Kolari hamwe n’inshuti bari bahuriye ku ishuri, bakoze itsinda bise The Skyway Band. Ari ku ishuri yamenye ibijyanye n’umuryango wa Rastafari, maze yiyemeza kuba umurasta.
Ku myaka 18 Dube ubwo yigaga mu mashuri yisumbuye yategerezaga ko ibiruhuko bigera kugira ngo ajye gukoresha indirimbo ze za mbere, icyo gihe yakoranaga n’itsinda rya The Love Brothers, ari naryo ryamufashije kugera kuri Album ye ya mbere yise “Lucky Dube and The Supersoul ", mu mwaka wa 1982.
Lucky Dube yagiye arangwa no kwibanda kuri bimwe mu bihe yanyuzemo akiri muto mu gihugu cye mu ndirimbo ze, cyane cyane akibanda ku buzima bwa politiki avuga kuri Afurika muri rusange, ivanguraruhu ryari ritsikamiye abirabura ku isi by’umwihariko Afurika y’epfo, ibibazo bijyanye na politiki, imibanire y’abantu, ndetse no ku buzima bw’ikiremwamuntu.
Indirimbo zigize Album ya mbere Dube ntiyigeze aziyandikira, uretse Album zindi zakurikiye iya mbere, kuri Album nka Rastas Never Die yasohotse mu mwaka w’1984, niho yagaragarije uruhare runini ku itegurwa ryayo bitandukanye n’iya mbere.
Lucky Dube watabarutse ku myaka 43, yari amaze kubaka izina mu muziki w’injyana ya Reggae, yagiye yegukana ibihembo bikomeye bya muzika ku rwego rwa Afurika ndetse no ku Isi yose; nka “Ghana Music Awards” yahawe mu mwaka wa 1996, nk’umuhanzi mpuzamahanga w’umwaka (Artiste International de l’Année) n’icya “World Music Awards de Monte Carlo”, icya “Serious Reggae Business” yahawe nk’umuhanzi ufite Album yagurishijwe neza ndetse n’ibindi. Mu myaka 25 yamaze aririmba yegukanye ibihembo byose hamwe 20.
Lucky Dube yagiye agaragaza gukunda no guha agaciro ikiremwamuntu cyane, bitari ibyo mu ndirimbo gusa ahubwo no mu buzima bwe busanzwe, kuko yababazwaga n’akarengane abantu bamwe bagirira abandi. Ubwo yasuraga u Rwanda, akigerera ku rwibitso rushyinguwemo inzirakarengane za Jenoside yakorewe Abatutsi rwa Kigali ku Gisozi, yasohotse atabasha kuvugana n’itangazamakuru kubera ikiniga cyinshi ahubwo yahise asuka amarira, kwihangana biramunanira kubera uburyo yabonye inzirakarengane zishwe.
Lucky Dube yakoreye ibitaramo bitandukanye mu Rwanda birimo igitaramo cya FESPAD ndetse n’ibindi yakoraga mu buryo bw’umwimerere. Yaje mu Rwanda inshuro eshatu :muri 1996, muri 2003 ndetse no mu iserukiramuco rya FESPAD ryabaye mu mwaka w’2006 umwaka umwe mbere y’uko atabaruka tariki 18/10/2007.
Lucky Dube yavugaga ko yemera Imana imwe gusa, ku bamuzi neza ntiyanywaga itabi ndetse n’ibindi bisindisha. Yubahaga imyemerere ndetse n’umuco bya buri muntu. Yakundaga kugira ati: “Niba ndi umu rasta, nkumva ko kugira imisatsi itendera (Dreadlocks), kunywa urumogi cyangwa gusinda, mu by’ukuri ntabwo naba ndi umu rasta. Ndi umu rasta niba mfite imyemerere ikwiriye, mbega uwo nkwiriye kuba we utunganye”.
Lucky Dube yakundaga kuvuga ko atemeranywa n’abitwa ko basenga ariko bagashyikira ibikorwa by’ihohoterwa. Yakundaga bidasubirwaho umuhanzi w’injyana ya Reggae Bob Marley, dore ko hari ubwo yajyaga ahera ku ndirimbo ze ubwo yaririmbaga mu bitaramo, cyane cyane bitewe n’indirimbo ze nka “One Love” n’izindi zatumaga amukunda, yakundaga kuririmba ashyigikiwe n’abaririmbyi babiri iruhande rwe nk’uko Bob Marley yabigenzaga.
Hari mu ijoro ryo ku wa 18 Ukwakira mu mwaka wa 2007 ubwo abajura bamurasaga bashaka kwiba imodoka ye yari ihenze cyane yo mu bwoko bwa Chrysler 300C, mu gace ka Rosettenville, mu Mujyi wa Johannesburg.
Bivugwa ko abajura bamurashe akagerageza guhunga, ariko akaza kugonga igiti akagwa aho ariko ntibabashe gutwara imodoka bashakaga kwiba, ariko bakaba batari bazi umuntu wari muri iyo modoka dore ko bavuga ko bakekaga ko ari umukire w’umunyanigeriya bibye, nabo ubwabo bakaba baremeje ko bamenye uwo bishe nyuma yo kumva amakuru bukeye bwaho ko ikirangirire Lucky Dube yishwe n’abajura b’imodoka.
Umwana we w’umuhungu na we bari kumwe mu modoka niwe wagiye gutabaza. Umukobwa we w’imyaka 16 na we bari kumwe muri iyo modoka na we ntacyo yigeze aba.
Ibitekerezo
ntituzokwibagirwa Kanda hano umusubize
Lucky nintwari Kanda hano umusubize


text:
Nyanza: Ibyahungabanyije umutekano byagaragaye inshuro 13 muri Werurwe 2013
Inama y’umutekano yaguye yabaye tariki 25/03/2013 mu cyumba cy’inama cy’akarere ka Nyanza yashyize ahagaragara icyegeranyo cyerekana ko ibyahungabanyije umutekano byagaragaye inshuro 13 mu mirenge itandukanye igize ako karere muri Werurwe umwaka wa 2013.
Umuyobozi w’akarere ka Nyanza Murenzi Abdallah akaba ari nawe wari umuyobozi w’iyo nama avuga ko muri ibyo byahungabanyije umutekano bigera kuri 13 muri byo bitatu byakozwe bigambiriwe ndetse bihitana n’ubuzima bw’abantu.
Nk’uko yakomeje abisobanura harimo urupfu rw’umugore wo mu murenge wa Kigoma wishwe n’umugabo we, umwana w’umukobwa wafashwe ku ngufu n’umurundi wari waje gupagasa mu murenge wa Ntyazo ndetse n’umugore wo mu murenge wa Mukingo basanze yanizwe akarambikwa ku mbuga y’urugo rwe.
Uwo mugore ibikorwa by’iperereza biracyakomeje gukorwa kuri urwo rupfu rwe ndetse na bamwe mu bakekwa bari mu maboko ya polisi y’igihugu ikorera mu karere ka Nyanza
Ibyo byose byabereye muri yo mirenge yo mu karere ka Nyanza mu kwezi kwa Werurwe umwaka wa 2013.
Ingamba zafatiwe muri iyo nama y’umutekano harimo gukomeza kurwanya ikoreshwa ry’ibiyobyabwenge mu baturage kuko byagaragaye ko abenshi bijandika muri byo baba babifashe kugira ngo bibatinyure gukora ibyo bikorwa by’ubugizi bwa nabi.
Amakimbirane yo miryango nayo yavuzweho kuba ari ku isonga mu bitera impfu z’abantu bityo hasabwa ko abayafitanye bakorerwa urutonde bakagirwa inama zo gukemura ibibazo mu nzira zidahungabanya umutekano.
Â


text:
Philippe Mpayimana wiyamamariza kuba Umukuru w’Igihugu, avuga ko kugeza ubu asanga abafite ubumuga badahabwa ubufasha uko bikwiye , bityo we akaba yiteguye kubafasha.
Philippe Mpayimana avuga ko mu gihe azaba atorewe kuyobora u Rwanda, umuntu ufite umubuga agomba kujya yitabwaho kurusha undi wese muri serivise zitandukanye mu gihugu .
Ibi Mpayimana yabivugiye mu turere twa Gakenke na Rulindo mu Ntara y’Amajyaruguru, aho yakomereje ibikorwa bye byo kwiyamamaza.
Uyu mukandida wigenga avuga ko iyo urebye uko abafite ubumuga n’abagore batwite bafatwa iyo bakeneye serivise, ngo bikwiye gusubirwamo.
Ibi Mpayimana yabivuze nyuma y’aho umuturage witwa Habyarimana Laurent utuye mu Murenge wa Rusiga mu Karere ka Rulindo, abarije uyu mukandida icyo azafasha abafite ubumuga kuko ngo abona badahabwa ubufasha uko bikwiye.
Habyarimana yagize ati ‘mu byo uvuga ko utavuga ku bafite ubumuga? Ko usanga imodoka tugendamo zitugora kuzijyamo, ndetse no kujya mu mazu maremare nabyo bikaba bitugora.’
Mpayimana yavuze ko iki kibazo ngo agomba kucyitaho mu gihe azaba atowe.
Yagize ati ‘abafite ubumuga, abagore batwite n’abandi bafite intege nke bagomba kuzafashwa mu gihe nzaba ntsinze, nta muntu uzajya yemererwa guhabwa serivise mbere, mu gihe hari abantu nkaba bafite imbaraga nke. ‘
Mpayimana avuga ko usanga uyu munsi uko abafite ubumuga bafatwa mu Rwanda bidashimishije, bityo ko we yiteguye kubitaho, abasaba kuzamuha amajwi.
Mpayimana kandi yabwiye aba baturage ko yiteguye guteza imbere ibijyanye na siporo, akazakora ibi afasha Imirenge yo mu Rwanda kugirana ubufatanye n’Imirenge yo mu mahanga, ku buryo abana b’Abanyarwanda bazajya bajya gukina mu makipe akomeye.


text:
Iga Bibiriya.
Muri iki gice tuzajya tubashyiriraho amasomo ya Bibibiriya. kuri ubu ayo masomo yose ari mu rurimi rw'igifaransa. Turimo kwiga uko twayabashyirira mu kinyarwanda. Ni akazi katoroshye kuko ni menshi, ariko Imana izabidufashamo.
Aya masomo twe twayabonye tugombye kwishyura, mwe tuzayabahera ubuntu. Aya ni yo masomo yampesheje "Diplomes des études bibliques avancées "
Icyitonderwa:
Uretse Isomo rya mbere mushobora guhita mubona aha hasi kugirango murebe uko amasomo ateye, andi masomo yose tuyaha umuntu uyasabye gusa. Kwiga Bibiriya bihabwa umuntu ubigaragarije ubushake. Amasomo yose tuyatangira ubuntu. Hasi y'iyi table urahasanga aho ukanda kugirango usabe amasomo ku buntu.
DORE AMWE MU MASOMO MUZASANGA HANO
Niba wifuza kubona aya masomo yose ku buntu, turayaguha nta kibazo. Ikitonderwa;
Tuzajya tuguha isomo rimwe mu cyumweru. Ibi bigamije kuguha umwanya wo gusoma no gusobanukirwa neza buri somo, kuko tuyaguhereye icyarimwe ugira amatsiko yo kuyanyuramo yose icyarimwe, bigatuma utagera ku cyari kigamijwe.
Aho hejuru urahabona isomo rya mbere. (N01)


text:
Gusenga no gufata umwanya wo gutekereza ni ibintu bitandukanye. Ku bakristo, isengesho ni ukuvugana n’Imana. Hakoreshwa ubwenge bwacu n’umutima uciye bugufi. Kubera ko iyo dusenga tuba dushima, duhimbaza kandi turamya Imana; tunayisaba kudukorera igitangaza mu buryo budasanzwe. Iyo umukristo asenga, Bibiliya iravuga ngo "Mwami wanjye, Mana yanjye, Tyariza ugutwi ijwi ryanjye ngutakira, Kuko ari wowe nsenga" - Zaburi 5:3.
Abantu benshi bitiranya umwanya wo gutekereza n’ ibihe by’ amasengesho. Iyo ufashe umwanya wo gutekereza, ibitekerezo byawe byerekera ku kintu runaka, ugasa naho uhanaguye mu mutwe wawe ibindi bintu byose, noneho ukishyira mu mwanya runaka. Rimwe na rimwe ukibwira ko ariwo urimo, bikaba bishobora no gutera ubwihebe, cyangwa se ukibeshya ko wageze ku kintu runaka, nyamara ari ibitekerezo gusa, bikaba bitandukanye n’ibihe byo gusenga. Ikindi bishobora gutuma wumva ibintu byose byakemutse cyangwa bikarushaho kwiyongera. Ibi bishobora kubaho ukibwira ko byatunganye, ariko biba ari iby’igihe gito. Gusenga rero ni ugusabana n’Imana uganira nayo, ndetse ikagusubiza, rimwe na rimwe ishobora kugusubiza ako kanya cyangwa ikagusubiza ikoresheje ibyanditswe byera.
Ku bakristo, iyo bahuye n’ibibazo bibatera gutekereza cyane, aho kwiheba bihererana n’Umukiza bakamuganyira. Abatazi iryo banga nibo baheranywa n’agahinda, ntibamenye ko hari Umwami wumva amaganya y’abana be kandi akihutira kubatabara.
Ushobora kwibwira rero ko ibibazo byarangiye, ariko nyamara icyabiteye ntaho kiba cyagiye. Iyi niyo mpamvu nyamukuru dukeneye Imana. Imana iradukunda kandi ishaka kudutura imitwaro yose ituremereye no kudufasha mu bibazo byacu. Kandi izabikora, ni tugarukira Umwami Yesu. Nitumwizera, kandi tukiga kumwegurira ubugingo bwacu tukamutura ibituremereye byose yiteguye kuturuhura.
Bibiliya iravuga ngo "Ntimukagire icyo mwiganyira, ahubwo ibyo mushaka byose bimenywe n’Imana mubisabiye, mubyingingiye, mushima. Nuko amahoro y’Imana ahebuje rwose ayo umuntu yamenya, azarindire imitima yanyu n’ibyo mwibwira muri Kristo Yesu" -Abafilipi 4:6-7.
Senga kugira ngo Imana ikwereke uburyo bwiza bwo kubona amahoro. Niba Yesu yaraguhaye amahoro, sengera incuti zawe ngo nazo zibashe kubona amahoro. Amahoro nyakuri ntahandi ava, kiretse kuri Yesu. Ca bugufi imbere ye akugirire neza. Muture ibikuremereye, byose uturize n’imbere witegure kumva ijwi rye rivugana n’umutima wawe.


text:
Urukundo ni kimwe mu bintu bituma abantu bishimirana ku buryo iyo abakundana babashije gushimishanya mu buryo bwimbitse urukundo rwabo ruramba ndetse babikora kenshi rukaba rutazigera na rimwe ruzamo agatotsi, aha ariko nanone ntawakwirengagiza ko hari bamwe babyumva bitandukanye mbese bumva ko uburyohe bwurukundo ari mu gukora imibonano mpuzabitsina gusa nubwo babifata gutyo ariko abahanga mu buzima bw’abantu bo siko babibona ahubwo bo bashimangira ko kubana kwabantu bishingiye ku biganiro bagirana ndetse nuko bo ubwabo bakirana.
Bityo twe twagerageje gushaka amwe mu magambo ushobora kubwira umukunzi wawe akakwishimira ndetse byaba nangombwa akaba yagusekera bityo urukundo rwanyu rugakura rugasagamba ruagashinga imizi izira kuma.
Mbega disi iyo usetse ndeba
Mbura aho nkwirwa nkumva ntwawe
Kuko iyo unezerewe ndarengwa
Wasamarira kunsanga
Nkumva rwose ndi ku idembe.
Singukunda nkabatabizi
Bamwe bateshaguzwa gitindi
Bakanatondoroka butenge
Bagira ngo twese niko dukunda
Kandi twebwe tutabikunda.
Reba waga ukuntu undeba
Rushaho cyane ndumva ntazi
Kandi rwose si agahararo
Igihe tumaranye si gito na gato
Ni wowe wanjye kangire!.
Naba nkonje cyangwa nshyushye
Naba nshonje cyangwa mpaze
Naba muzima cyangwa ndwaye
Nawe kandi uko waba kose
Ni wowe wanjye ubu nta gisibya.
Uwineza Vanessa@Rwandapaparazzi.rw
24,619 total views, 0 views today


text:
“Haragasingizwa Imana, Se w’Umwami wacu Yezu Kristu. Umubyeyi w’Impuhwe zose kandi utanga ihumure ryuzuye. Ni yo iduhumuriza mu magorwa yacu yose ikaduha natwe guhumuriza abashavuye bose, tubagezaho ihumure twiherewe n’Imana. Nk’uko twahawe gusangira na Kristu imibabaro ye yose, ni nako yadusenderejeho ihumure rishyitse muri we” (1 Kor 1, 3-5).
1. Koko, kumva ijambo ry’Imana no kurizirikana nibîhe umutima wacu ituze, kuko itwumva kuri uyu munsi dusezera ku mushumba ikunda, Musenyeri Augustini MISAGO. Musenyeri Agustini MISAGO yarezwe neza, nawe Kiliziya imutuma kurera neza no kuyitumikira ari umushumba w’iyi Diyosezi.
Hari abantu bavuga mu muco wabo ngo “gutangira neza, bishyira gusoza neza;”Musenyeri Agustini MISAGO twamenye mu Iseminari Nkuru ntiyaruhije abarezi be; bareze ukuze, kuko yarangwaga n’Umubano mwiza kuri bose, abakuru n’abato, igihe cyose agahora yisanzuye.
Ntiyigeze ahuzagurika mu myigire ye, mu gusenga no kumenya gukurikira inzira imutegurira ubusaserdoti. Ndetse ibitekerezo bye byubatse Seminari NKuru, atanga umuganda uhamye igihe urwo rugo rwasohokaga buhoro buhoro mu myaka yaruhungabanije yo muri 1960-1961. Abatangiye Ikinyamakuru cy’abaseminari mu Nyakibanda, n’ababyukije Urugaga « Cercle Saint Paul » yari abarimo. Ubwitange bwe ari umufaratiri bwatweretse ko yinjiye mu Iseminari Nkuru azi icyo ashaka, aba mu buzima yishimiye. Nihashimirwe ababyeyi be bamubyaye n’abarezi bamwakiriye mu mashuri yanyuzemo.
2. Musenyeri Agustini MISAGO nawe ubwe yabaye umurezi w’abaseminari bato n’abakuru, abakundisha umurimo unoze, buri gihe abarinda guhushura. Yakundaga kandi no gusoma ibitabo ngo buri gihe yiyungure ubumenyi. Kandi kuva akiri muto yagiraga impano yo kwandika byatumaga asangira n’abandi ubumenyi.
3. Abayobozi bakuru ba Kiliziya mu rukundo no mu bushishozi bwabo bamutoreye kuyobora Diyosezi ya Gikongoro. Ubu yari ayimazemo hafi imyaka 20. Yemeye Diyosezi ahawe kuyobora, abana nayo akaramata. Yayishimye ibyiza byinshi kandi ayemerana n’ububabare yayisanganye, aribyo :
- Kugira abasaserdoti bake na paruwasi nkeya
- Gutangira diyosezi mu gihe u Rwanda rwari mu ntambara, hirya no hino ubukene buhinda
- Kutagirirwa urugwiro ndetse akanyura mu bigeragezo.
Ariko byose yarabyakiriye nk’uko yabivuze mu ntego ye, ko imirimo ye yose azayirangiza yubahiriza Inkuru Nziza ( Omnia Propter Evangelium).
Yiyemeje kumva no gushyira mu bikorwa inama Umubyeyi Bikira Mariya yatangarije i Kibeho.ko :
- Abakristu bagira ukwemera kuzira uburyarya
- Abantu babana mu rukundo rw’Imana
- Abakristu bajye biyambaza UMubyeyi Nyina wa Jambo.
- Abakrsistu bazirikana urukundo rwa Yezu, ububabare n’urupfu rwe.
4. Musenyeri Agustini MISAGO na diyosezi ya Gikongoro twavuga ko koko bahawe ku nkongoro y’urukundo mu bubabare, nk’uko Yezu yayigeneye Intumwa ze, zishakiraga gutemba ahashashe. Yezu yarazibwiye ati « Koko muzanywera ku nkongoro yanjye, naho kwicara iburyo n’ibumoso bwanjye si jye ubitanga : ni ibyo abo Data yabigeneye »( Mt 20,23).
Ya nkongoro y’ububabare bw’i Getsemani no ku musaraba, Musenyeri Misago yarayihawe, yarayinyoye, kimwe n’intumwa za Yezu Kristu n’abandi bose bemera kumukurikira batarora inyuma. Nka Yezu, nawe yagize igihe cyo kubabazwa n’urupfu rw’abapadiri be, maze abandi bamusiga wenyine. Nyamara ari uburwayi, ari n’izindi mpagarara, ntibyamubujije gukorera Diyosezi ye ndetse akabona n’umwanya wo gukorera Kiliziya yo mu Rwanda, kimwe n’indi mirimo abepiskopi bo mu Rwanda bahuriramo n’aba za Diyosezi zo mu bihugu duturanye.
By’umwihariko uyu mwepiskopi yagize uruhare rukomeye mu bwanditsi bwa Bibiliya Ntagatifu mu kinyarwanda, n’ibindi bitabo byinshi bikoreshwa mu mihango ya Liturjiya. Ubu agiye yari hafi kudushyikiriza amasengesho ya buri munsi avugwa n’abasaserdoti n’abihayimana mu bitabo byanditse mu kinyarwanda. Musenyeri Agustini MISAGO yari yariyemeje gukorera Kiliziya ubutarambirwa ; n’ubu arinze atabaruka ataracogora.
5. Umuryango avukamo, abamureze mu mashuri, abo yareze, abo yunze n’Imana, abo yagiriye inama zibubaka, abepiskopi bakoranye nawe, Diyosezi ya Gikongoro yose, abakristu, abihayimana, abapadri, abayobozi mu nzego zose ;
Twese nimuze dushimire Imana yamuduhaye, ariko agakomeza kuba uwayo. Ntacyo tugomba gushidikanya, twese turi abayo. Niyo idushyira kuri iyi si aho ishakiye ikatubwira iti « Nimuze ».
Imana ni umubibyi usarura imbuto yabibye mu murima we.
Niyereke uruhanga rwayo umwana wayo dusabira. Nayisangane impuhwe, ubwuzu n’urukundo.
Musenyeri Agustini MISAGO urabeho. Numara gushira impumu usabire Diyosezi yawe, u Rwanda n’Abanyarwanda n’abakeneye inkunga y’amasengesho yawe.
Gikongoro, kuwa 15 Werurwe 2012
+ Tadeyo NTIHINYURWA
Arkiyepiskopi wa KIGALI.


text:
Ntubwo injyana ya Dancehall aribwo igitangira kumenyekana mu Rwanda bamwe mubahanzi bayikora barishimira uburyo yakirwa nabantu batari bake Tuganira n,umwe mubahanzi bakora iyo njyana uzwi kwizina rya Vaga VIBRATION Yatangiye atubwira muri aya magambo
VAGA : injyana yacu twe dukora ninjyana ikundwa ningeri zitari nkeya aba urubyiruko cg abantu bakuru
TOPSTARMUSIC4U: Ese vaga ko ubona injyana ya Dancehall arinjyana itaramenyekana hano iwacu nikihe kizere ufite ko hari aho ishoboa kuzagera?
Ntubwo itazwi cyane ikizere cyo kirahari ko hari aho izagera kuko niyonjyana murino minsi birikugaragara ko abayizi bazatuma nabandi bayimenya bityo ikagenda yamamara nkizindi zose
inyana ya Dancehall ninjyana ifite inkomoko muri Jamaican ariko ninaha mu Rwanda hari abahanzi bayikora kandi bayishoboye Umuhanzi Vaga yemeza ko kuba itarafatisha nayoharigihe izafatisha
Umuhanzi vaga yamenyekanye mundirimbo nka
-HOLYDAY yakoranye n,umu Jamaican witwa K -LYRIKAL
-JAM
-OH MI LUV
-DIS GAL
-GATERA
-DANCE TWIBATURE
-TO DEM
_GANGSTAR LIFE yakoranye na Pusha
-NANYE IMPETA
Nizindi
Reba hano indirimbo ya Vaga yise TO DEM
Written by Dodos prom


text:
Mu Rwunge rw’Amashuri rwa Sainte Famille ruherereye rwagati mu Mujyi wa Kigali, bivugwa ko abanyeshuri batanu batwaye inda zitateganyijwe, abarezi n’abanyeshuri bagashinja ababyeyi guteshuka ku nshingano.
Nk’uko bitangazwa n’umuyobozi w’ishuri rya G.S Sainte Famille, Niyonsenga Jean De Dieu, mu gihembwe gishize ibyemezo bya muganga byemeje ko abana babiri batwite, abandi batatu ntibiremezwa neza kuko ishuri ritarabonana n’ababyeyi babo.
Kuri ubu aba bana bose, yaba abo byemejwe n’abo bitaremezwa ko batwite bariga.
Abemejwe ko batwite bombi bafite imyaka 16, biga mu mwaka wa mbere w’amashuri yisumbuye, kandi ababateye inda ni abahungu bakuru, nk’uko bivugwa n’ubuyobozi bw’ikigo.
Umwe ngo yatewe inda n’umuhungu wakodeshaga mu mazu y’iwabo.
Ngo icyo gihe mama we yari amutumyeyo, agezeyo umuhungu amubwira ko arwaye, amusaba kugeza ibyo bamutumye mu rugo akagaruka na we akamutuma.
Ngo asubiyeyo yamusambanyije ku ngufu, maze atinya kuvuza induru ngo ababyeyi be batamukubita n’abaturanyi bakabimenya.
Na ho undi we ngo yatewe inda n’umuhungu bajyaga bahura muri karitsiye, maze umunsi umwe aramubwira ngo aze amusohokane amujyana muri Nakumatt amugurira ibyo kurya, batashye nijoro bageze ahantu himuwe abantu arahamufatira, umwana ntiyabivuga undi abigira akamenyero kugeza amuteye inda.
Niyonsenga avuga ko aba bana batewe inda bafite ibintu byinshi bahuriyeho nko kuba bose imiryango yabo itifashije, bombi ngo babuze uruhare rw’ababyeyi mu burere bwabo.
Umwe muri aba babyeyi ni umuzunguzayi agenda mu gitondo akagaruka nijoro ntamenye uko umwana yiriwe, undi papa we ni umushoferi ujya isafari ku buryo batabonana kenshi.
Niyonsenga yabwiye Izubarirashe.rw ati “Kuba umwana agera ubwo umuntu amugirira nabi agatinya kubibwira iwabo ngo batamukubita, bigaragara ko bataganira ngo amwisanzureho, cyangwa se umubyeyi amugira igitsure cyinshi.”
Ababyeyi ba bano bana kandi ntibajya bakunda kuboneka mu gihe bakenewe ku ishuri nko mu nama y’ababyeyi iba buri mezi atatu.
Nk’uko umuyobozi bw’ikigo bubitangaza, ku bufatanye bw’ababyeyi ishuri na Polisi abateye inda abana 2 bamaze kwemezwa ko batwite barafunze.
Gusa ahakana ko nta bafashijwe kujya mu rukiko ngo bahabwe uburenganzira bwo gukuramo inda, akanemeza ko iby’ingingo z’irengayobora ku itegeko rihana gukuramo inda ntacyo abiziho.
Mu Rwanda itegeko rihana icyaha cyo gukuramo inda, ariko hakabamo ingingo ziha uburenganzira uwatwise yafashwe ku ngufu, yahohotewe, yatewe inda n’uwo bafitanye isano kugeza mu gisanira cya 2, uwashyingiwe ku gahato, ndetse n’uwo ubuzima bwe buri mu byago kuyikuramo kwa muganga byemejwe n’urukiko.
Icyo abanyeshuri babivugaho
Bajeneza Hozianna w’imyaka 17 akaba n’umukobwa uhagarariye abandi muri GS Sainte Famille avuga ko bahabwa uburere bukwiye ku ishuri ariko bigapfira mu muryango.
Uyu mwana avuga ko ababyeyi bagirana inama n’ubuyobozi bw’ikigo buri mezi atatu bakanasabwa kujya baganiriza abana babo, ariko ntibabishyira mu bikorwa.
Bajeneza avuga ko ku ishuri baganirizwa bihagije binyuze mu matsinda ya Imbuto Foundation rimwe na rimwe bakagira n’amahugurwa yihariye abera hanze y’ikigo, ariko nta na rimwe ababyeyi n’abana bajya bahura ngo baganire ku buzima bw’imyororokere.
Bajeneza ati “Iyo twagiye guhugurwa turaza tukabwira bagenzi bacu ibyo twize, ariko ntaho tujya duhurira n’ababyeyi ngo tuganire keretse nka perezida wabo ariko na we duhura tuvuga gusa iby’amafaranga y’ishuri n’imirire.”
Kwigira Niyonkuru Emmanuel w’imyaka 18 na we uhagarariye abandi muri G.S Sainte Famille, avuga ko abana benshi kubera kutaganirizwa n’ababyeyi ku byerekeranye ubuzima bw’imyororokere ngo n’iyo abandi babibabwiye batabiha uburemere bukwiye.
Kwigira yabwiye Izubarirashe.rw ati ati “Abarezi bacu batwigisha kwigirira icyizere no kwigenzura, ari na ho hazamo iby’ubuzima bw’imyororokere no kwirinda, mu by’ukuri bo ntacyo tubashinja. Ababyeyi na bo bakagombye kuganiriza abana babo bagakomereza aho abarezi baba bagejeje.”
Tuyishimire Olivier ushinzwe imyitwarire muri G.S Sainte Famille avuga ko ikibazo gituma inda zitateganyijwe ziyongera mu bana ari uko ababyeyi basigaye bihugiyeho cyane.
Tuyishimire yagize ati “Hari nk’umwana uza akakubwira ati ‘nkumbuye mama’ wamubaza impamvu akakubwira ati ‘ataha naryamye ngasiga akiryamye cyangwa akansiga ntarabyuka ukwezi kugashira’ bataricarana ngo baganire.”
Uko babona ikibazo cyagabanuka…
Niyonsenga avuga ko umubyeyi yakagombye kubonana n’ubuyobozi bw’ishuri byibura inshuro imwe mu kwezi kugira ngo baganire ku burere bw’umwana, niba hari n’ikintu kidasanzwe bige ku buryo bwo kugikemura.
Uyu muyobozi asaba ababyeyi kugerageza byibura buri munsi bakamenya uko umwana yiriwe n’uko yaraye, kuko bizafasha mu kurera abana bazavamo Abanyarwanda beza.
Bajeneza we asaba abana b’abakobwa bagenzi be kwirinda gukundana bakiri kwiga mu mashuri yisumbuye ngo kuko ari byo bibaviramo gutwita inda batateganyije bikabicira ubuzima.
Bajeneza yagize ati “Byaba byiza byibura umuntu akundanye arangije amashuri yisumbuye.”
Kwigira we yibutsa ababyeyi ko guhaha byonyine atari ho uburere burangirira, akabasaba gushaka umwanya wo kumva no kuganiriza abana.
Asaba n’abana kutigira intumva bakumva ibyo babwirwa.
Naho Tuyishimire ushinzwe imyitwarire asaba ababyeyi kumenya ubuzima bwa buri munsi bw’abana, bakamenya niba bagiye kwiga, niba bavuyeyo n’aho bari.
Tuyishimire ahamya ko hari abana bamwe bambara imyenda y’ishuri bagahitira mu tuzu tw’abasore, bagataha nk’abavuye ku ishuri.
Ngo ababyeyi rero bakagombye kwirinda ko abana babo baba ibyigenge, bakabakurikirana umunsi ku wundi kandi bakagabanya igitsure kugira ngo babisanzureho.
@Izubarirashe.rw


text:
Umwaka wa 2012 uzarangirana no kurandura ibiyobyabwenge mu Rwanda
Abanyarwanda barahamagarirwa kurwanya ibiyobyabwenge bivuye inyuma, naho ababikoresha bakabireka inzira zikigendwa cyane ko abatazabireka bagiye gufatirwa ingamba zikakaye. Umwanzuro wo kurandura ibiyobyabwenge More...
Kirehe-Hateraniye inama ikangurira abayobozi kwita ku bumwe n ubwiyunge
tariki ya 3 Werurwe, mu karere ka Kirehe hateraniye inama yiga ku buryo ubumwe n’ubwiyunge buhagaze muri aka karere bashaka n’uburyo bafatira ingamba ibyaba bitagenda neza kugira ngo umuryango nyarwanda More...
Burera: Biyemeje guhashya ibiyobyabwenge biva muri Uganda
Mu nama y’umutekano y’akarere ka Burera yateranye tariki 02/02/2012 hafashwe ingamba ko abaturage bafatanyije n’inzego z’umutekano bagiye gukaza umurego mu guhashya ibiyobyabwenge birimo More...